(EN AVENTURA 
ΤΙ 


adobe: 


A.BONNEAU 


EICUL 


„AVENTURA” 
Romane de acţiune şi pasiune 


ALBERT BONNEANU 
EEE 


ŞEICUL - 
FANTOMĂ 


Cuprins 


CAPITOLUL 1. 
CAPITOLUL 2. 
CAPITOLUL 3. 
CAPITOLUL 4. 
CAPITOLUL 5. 
CAPITOLUL 6. 
CAPITOLUL 7. 
CAPITOLUL 8. 
CAPITOLUL 9. 
CAPITOLUL 10. 


POSTUL DE ΙΑΙΕΕΒΙΑΝ........................... 3 
PANĂ ΙΑΜΟΤΟΗΒ!.................................. 11 
TÂLHARII DEŞERTULUI....... cecene nenea 18 
ÎN GHIARELE ΑΜΕΝΟΚΑΙΠΙΩΙ................ 25 
DUBLĂ ΕνΑΡΑΠΕ................................... 32 
LOCOTENENTUL GUIBERT... 39 
O ÎNCERCARE ϱουΤΕΖΑΤΟΑΒΕ................ 47 
ΓΙΝΙΙΙΝΤΕΒνΙΝ..................................... 54 
ΗΙΒΕΒΑΒΕΑ...........................ειονοονενεέέένννν. 62 
SFÂRŞITUL UNUI ΒΕΝΕΟΑΤ.................... 69 


CAPITOLUL 1. 
POSTUL DE LA IFERUAN 


Permiteţi-mi domnişoară, să închin paharul pentru 
apropiata dv. fericire şi a camaradului nostru Guibert! 

In sala cu pereţii văruiţi, unde orbitoarea lumină a 
soarelui saharian nu pătrundea decât potolită prin 
storurile lăsate, comandantul Laynel ridică paharul său de 
vin sclipitor ciocnindu-l uşor de paharul invitatei lui. 

Elisabeth Maurannes înclină grațios din cap un surâs fin 
îi lumina obrazul bronzat, frumoşii ei ochi albaştri 
scânteiau de bucurie. Cu mâna stângă îşi aruncă înapoi o 
buclă rebelă a părului castaniu-roşcat, apoi, după ce 
mulţumise comandantului, se întoarse spre vecinul ei, un 
tânăr locotenent purtând uniforma Companiilor 
sahariene. 

— In sănătatea şi fericirea noastră. Roger! declară ea 
cu simplitate. Pentru plăcerea de a ne regăsi cât mai 
degrabă cu putinţă în frumoasa noastră Franţă unde, 
trebuie să ne cununăm în curând!... 

Aclamaţii camaradereşti întâmpinară acest toast rostit 
cu ο voce care nu era lipsită de emoție. Ofițerii şi 
subofiţerii reuniți în popota postului de la lferuan, la 
hotarele nisipoase ale Air-ului, sărbătoreau împrejurarea 
fericită care făcea să se regăsească, pentru câteva ore 
numai, doi logodnici, Elisabeth Maurannes şi camaradul 
lor de arme locotenenta! Roger Guibert. 

Timp de câteva clipe nu se auzi decât clinchetul 
paharelor ce se ciocneau, în timp ce Gana, ordonanța 
tuaregă a comandantului, punea în tăcere ceştile de 

cafea. 

În sfârşit, comandantul rupse cel dintâi tăcerea: 

— Aşadar, e hotărât lucru, domnişoară Maurannes, că 
vreţi să plecaţi când s-o înnopta? 

— Da, comandante, de cum s-o înnopta plecăm, tata şi 
eu. 

Max Maurannes, singurul civil care participa la agapa 
aceasta, confirmă cu un semn din cap spusele fetei lui: 

— Am de încheiat o afacere importantă la Zinder, 
comandante. E ο tranzacţie care nu îngăduie nicio 
întârziere... E vorba de cumpărarea unor concesiuni în 
condiţii totul excepţionale. Voiajul acesta l-am întreprins 
anume pentru asta, dar lferuan găsindu-se în drumul spre 
Zinder, m-am hotărât să iau şi pe fiică-mea cu mine şi să 
ne oprim la postul dv., pentru motive sentimentale pe 
care nu am nevoie să vi le explic. 

Faţa aspră a comandantului, încadrată de» o barbă 
roşcovană deasă, se lumină de im zâmbet mucalit: 

— Guibert e un muritor fericit... Este, cred, întâiul ofiţer 
căruia logodnica a venit să-i facă vizită la tir. Nu ne 
plângem şi nu suntem nicidecum geloşi de el! Surâsul 
domnişoarei Maurannes a venit să însenineze drăgălaş 
existenţa noastră monotonă de străjeri ai deşertului! 

— νᾶ plictisiţi pe-aici, probabil, comandante? nu putu 
să se reţină să-ntrebe fata aplecându-se către colonelul 
ce-i şedea de-a stânga. 

— Să mă plictisesc?... Nicio secundă domnişoară! 
protestă cu grabă Laynel. Dacă aţi şti ce satisfacţii ne 
procură pusti imensă, oamenilor mei şi mie... Cât de 
departe suntem de sterpele agitaţii ale unei lumi pretinse 
civilizată în care neliniştea şi turburarea domnesc prea 
adesea ca stăpâni suverani! 

Îmi pare aşa că noi ăştia de-aici trăim pe o altă 
planetă... Şi daţi-mi voie să vă spun, domnişoară 
Maurannes, că oricât de fermecător ar fi surâsul dv., 
oricât de dulce se anunţă existenţa ce o pregătiţi 
fericitului nostru camarad, nu-l puteţi totuşi împiedica, la 

anumite răstimpuri, să nu se simtă prins întreg de 
nostalgia deşertului. 

De altminteri, Guibert nici n-ar putea să facă excepţie 
la regulă. Când a cunoscut cineva nopţile de veghe sub 
cerul înstelat, în inima acestei Sahare sălbatice nu le mai 
uită niciodată!... În epocile turburi şi vitrege ale vieţii, ţi le 
reaminteşti cu o limpezime extraordinară. Cine a trăit în 
meleagurile noastre, pricepe imboldurile ce mânau şi 
însufleţeau pe apostolii deşertului, pe oamenii ca 
Foucauld şi Laperinel... 

Elisabeth şi tatăl εἰ se simțeau adânc mişcaţi de 
accentul de sinceritate ce vidra în momentul acela în 
vocea gazdei lor. 

Privirile lor admirative stăruiau pe silueta mândră a 
acestui bărbat. Comandantul Laynel aparţinea rasei 
eroilor cuceritori de oaze şi străjeri ai deşertului, care 
dăduseră Franţei acel imens imperiu în nordul Africii. 

Totuşi, fata încetă cea dintâi să observe pe şef, căci 
simţea o mână ce-i strângea stăruitor pe a ei, — Roger se 
apleca spre ea. 

Locotenentul avea şi el înfăţişarea acestor vajnici eroi; 
deşi nu avea decât douăzeci şi cinci de ani, părea să aibă 
buni treizeci; o fină mustață brună îi umbrea buza. Purta 
cu mlădiere tunica de pânză kaki, tenul cărămiziu al 
chipului său dovedeau că patrulele şi veghile lui prin 
pustie trebuie să fi fost pe cât de lungi, pe-atât de dese. 

Cu toate astea, în clipa aceea, Roger îşi uita cu uşurinţă 
de acea nostalgie a Saharei de care pomenise adineauri 
şeful său, acum părea a nu vedea decât pe Elisabeth... 

Erau logodiţi de şase luni abia, şi aştepta dintr-un 
moment într-altul mutarea într-o garnizoană a metropolei; 
totuşi, apariţia neaşteptată a logodnicei lui în plin deşert 
fusese pentru el o plăcută surpriză... Fata sosise în ajun 
cu taică-său şi un şofer negru, credinciosul Sala. Veniseră 
de la postul Timisao, ultima lor etapă, cu un automobil de 
curse, închis ultra-modern. Şi sosirea asta pe neaşteptate 
rupea monotonia vieţii de post, toţi fuseseră încântați să 

mai poată vorbi puţin despre Franţa cu marele industria şi 
cu fiica lui. 

Dar, vai! orele alergau cam repede pe cadranul 
pendulei atârnate în peretele din sala cea mare, în faţa 
unei hărţi a Saharei pe care pistele se vedeau trase cu 
creionul roşu. 

Fără să se sinchisească de privirile cu care îl observau 
camarazii, Roger nu se sătura să tot soarbă din ochi. Pe 
logodnica lui care venise, inimoasă, să-l vadă în mijlocul 
nisipurilor. 

Intr-adevăr, de la începutul mesei locotenentul ştia că 
d. Maurannes ar fi preferat s-o lase pe Elisabeth la Alger, 
dar fata se răzvrătise cu atâta tărie că industriaşul la 
urma urmei trebui să cedeze. Călătoria de altfel fusese 
fără incident. Automobilul se ţinuse minunat, parcă zbura 
pe marile şosele ale Franţei. Elisabeth păstra admirabile 
amintiri din călătoria asta. Nu mai contenea să se felicite 
de hotărârea ei. 

Vocea tare a comandantului  întrerupse totuşi 
convorbirea duioasă a celor doi tinerei. Laynel aplecându- 
se spre industriaş îi declară: 

— Ţin să vă spun, domnule Maurannes, că mehariştii! 
mei sunt cu totul la dispoziţia dv., ca să vă escorteze în 
cursul acestei ultime etape, de-aici până la Zinder. 

Celălalt ridică neîngrijorat din umeri: 

-- νᾶ mulţumesc din suflet pentru binevoitoarea dv., 
ofertă, comandante, dar o să ne terminăm voiaj ul toţi trei 
aşa cum l-am început. Pân-aici n-am avut să mă plâng de 
niciun atac!... Măcar că unii susţin că Sahara este ţara în 
care toţi rezzi/? îşi fac de cap!... Exagerează desigur! 

Un sfat bun, domnule Maurannes: atingeţi un subiect în 
privinţa căruia nu trebuie niciodată să glumeşti... Aţi auzit 
cumva vorbindu-se de Şeicul-Fantomă? 

— Vorbiţi fără-ndoială de vreun Roman de Aventuri? 
insinua industriaşul zâmbind. 


1 Călăreţi pe dromadere iuți. 

— Nu este vorba de fantezii de romancier, ci de o 
teribilă realitate. Şeicul-Fantomă sau Tuaregul-Fantomă 
cum i se mai zice, există ca mine şi ca dv. Nu este vorba 
de vreun duh sau de vreo stafie ci de o făptură în carne şi 
oase care ne dă în vremea din urmă tare mult de furcă. 

— Înţeleg, întâmpină tatăl Elisabethei, cu toate astea 
dacă acest Tuareg, ori Şeic nu este un Duh, un Djin cum 
zic tuaregii, de ce-l dăruiţi cu un calificativ atât de... 
fantomatic? 

— Pur şi simplu pentru că omul acesta e un şef 
prădalnic foarte isteţ care cunoaşte admirabil pustia. E 
informat de mişcările noastre prin iscoadele lui cu o 
regularitate care te scoate din sărite. Până acum a reuşit 
totdeauna sa ne alunece printre degete!... Măcar că 
ofiţerii mei şi eu am jurat de multă vreme să-l înhăţăm. 

Un murmur de aprobare întâmpină cuvintele acestea al 
şefului; o expresie hotărâtă pe chipurile celor zece - 
doisprezece ofiţeri adunaţi în jurul mesei. 

Dar comandantul continuă: 

— Nu se cunoaşte numele acestui Pirat al Deşertului 
care face să se vorbească atât de des de el în sectorul 
nostru, de şapte luni încoace, dar blestematul ştie să 
lucreze! Câte caravane nu au fost jefuite de ceata lui, 
câte cadavre ale victimelor lui nu acoperă nisipul pustiei! 
numai Dumnezeu ştie! De aceea nu ştiu cum să vă 
sfătuiesc mai stăruitor să fiţi prudenţi... Nu uitaţi că aveţi 
cu dv. şi pe fiica dv., domnule Maurannes. 

-- Primejdia pe mine nu mă sperie, comandante, se 
grăbi să întâmpine cu mândrie Elisabeth care păru a 
asculta cu mare interes cele spuse de Laynel. 

— Curajul nu trebuie să excludă prudenţa, domnişoară, 
asta e regulă chiar şi la noi. Militarii, răspunse 
comandantul. Pân-aci. Şansa v-a favorizat, dar ştiţi ca şi 
mine că, în orice întreprindere, trebuie totdeauna să ţii 
socoteala de intervenţia neprevăzutului. Spre marea mea 
părere de rău, nu pot pentru moment, până la primirea 
de noi ordine, să mă despart de Guibert, dar dacă vreţi vă 

dăm de însoțitori câţiva meharişti Şaamba: care ar putea 
să vă fie de mare folos. 

— νᾶ mulţumesc foarte mult pentru propunerea dv. 
Comandante, dar fata mea are dreptate, hotărî 
Maurannes. Putem ajunge la Zinder fără teamă prin 
propriile noastre mijloace. Şoferul meu Sala e voinic, iar 
cât despre mine nu m-au răzbit încă bătrâneţile... Şi apoi, 
suntem înarmaţi pentru toate împrejurările. Închipuiţi-vă, 
avem chiar şi o mitralieră! Drumul până la Zinder nu va fi 
pentru noi decât o simplă plimbare. 

Elisabeth sprijini spusele tatălui său printr-un semn din 
cap. Dacă Roger ar putea să-i însoţească o bucată de 
cale, nu vedea nevoie să ducă cu ei o escortă călare a 
cărei prezenţă nu putea decât să încetinească mersul 
automobilului. 

— Comandantul are dreptate, obiectă totuşi tânărul 
locotenent; aţi face mult mai bine să luaţi măsuri de 
prevedere. Ştiu din experienţă că partea asta a deşertului 
în care vă aventuraţi după căderea nopţii, nu e sigură. 

— N-avea grijă, Roger, ο să ştim foarte bine să ne 
descurcăm singuri, papa, Sal şi eu. Şi apoi, neprevăzutul, 
într-o călătorie e totdeauna amuzant! 

Fata surâdea, descoperind nişte dinţi strălucitori, dar 
perfecta ei siguranţă nu părea să fi convins nici pe 
logodnicul ei, nici pe comandant, nici pe ceilalţi militari de 
faţă. 

— Băgaţi de seamă, domnişoară, stărui Laynel nu se 
străbate Air-ul aşa cum ai porni o partidă de tenis, mai 
ales că, pentru a merge mai repede, aveţi de gând să 
ocoliţi Agades-ul. 

Prudentele sfaturi ale comandantului şi ale comesenilor 
nu reuşiră însă să biruie încăpăţânarea celor doi călători; 
se părea că industriaşul şi fiica lui făcuseră din această 
străbatere a Air-ului o chestiune de amor propriu. 

Maurannes declară: 

— De trei ori până acum am traversat Sahara, 

comandante; de trei ori am făcut călătoria fără cel mai 
mic incident. Dracu nu-i aşa negru cum îl zugrăveşte 
lumea. Garantez că vom ajunge cu bine. 

Industriaşul vorbea pe un ton atât de hotărât, că ofiţerii 
nu mai căutară să-l contrazică. 

După ce băură cu toţii cafeaua, fiecare se întoarse la 
postul său. 

Comandantul plecă împreună cu Maurannes, lăsând pe 
cei doi tineri aşezaţi unul lângă altul. Închizând uşa sălii 
de mâncare, schimbară o privire complice. Şi încurând, 
mână în mână, Roger şi Elisabeth putură schiţa din nou 
frumoase planuri de viitor. 

Minutele se scurgeau repede... Locotenentul nu mai 
vedea nimic afară de vecina lui. Decorul bine cunoscut al 
postului, dogorât de razele soarelui, părea pierdut în 
depărtări, numai frumoşii ochi albaştri ai tinerei fete 
păreau să-i reţină privirile; două mâini se strângeau cu 
putere. 

— De azi în trei săptămâni, foaia mea j., personală va ἢ 
ajuns cu siguranţă la: lferuan, o asigura locotenentul. Şi 
atunci am să plec de-aici... Am să viu să ne întâlnim la 
Alger... Tu ai să fii acolo, nu-i aşa? 

Elisabeth dădu afirmativ din cap: 

— Da Roger, sigur că am să fiu... am să te aştept acolo 
şi-o să ne-mbarcăm împreună pentru Franţa... Şi după 
zile, vom profita de concediul tău şi ne vom căsători în 
bisericuţa din Auvergne în jurul căreia am copilărit... Căci 
noi doi ne-am cunoscut din totdeauna iubitul meu... Ce 
mult e de când a încolţit în sufletele noastre planul acesta 
de căsătorie care, trebuie să lege familiile noastre atât 
unite încă din trecut. 

— Dar pentru ca totul să meargă pe dorinţa noastră, 
Elisabeth, ar trebui să te arăţi prudentă! 

Ofiţerul aducea iar vorba de chestia care preocupase 
tot grupul la sfârşitul mesei. 

Zeflemistă, fata îl ameninţa drăguţ cu degetul: _ 

— Uf, şi tu! Să nu mai te-auz vorbind de asta. Incă nu- 

mi eşti soţ şi stăpân, domnule ofiţer!... Lasă-mă să-mi 
înmormântez în pace viaţa mea de „fată bătrână”! 
Gândeşte-te că nu-mi mai rămân decât câteva săptămâni 
de „independenţă”. Lasă-mă să mă folosesc din plin de 
ele, să-mi fac de cap! 

Tonul iubitei lui deşi glumet, se arăta atât de hotărât, 
încât Guibert mai bătu capul. Nu voia cu niciun preţ să 
displacă, să pară sâcâitor dragei lui, dar lunga convorbire 
ce mai urma între ei şi care avea nimic de-a face cu 
pustia care învăluia din toate părţile pustiul, nu izbuti 
totuşi să-i risipească deplin bănuielile ce-l frământau. 

Gândul la Şeicul-Fantomă îi revenea mereu. 

CAPITOLUL 2. 
PANA LA MOTOR! 


— La revedere, Roger! 

— Cu bine, Elisabeth... Ne regăsim în curând la Alger. 

— Inş'Allah!... Să dea Dumnezeu, cum zic bunii noştri 
prieteni Şaamba. În orice caz nu ne prea duce grija... O să 
meargă totul strună, o să vezi! 

Automobilul se avânta cu hotărâre prin deşert. După 
plecarea din postul lferuan unde comandantul Laynel, 
ofiţerii şi oamenii lor uraseră călătorie bună simpaticului 
trio, Roger ţinuse să mai însoţească maşina, împreună cu 
patru meharişti, până la oarecare distanţă. Acum îşi lua 
rămas bun, rechemat la post de cerinţele datoriei. 

Timp de câteva minute, mai întorcea mereu faţa înapoi, 
agitând stăruitor cu mâna, batista. 

In lumina lunii pline care inunda deşertul cu razele ei 
palide, ea zărea destul de lămurit pe ofiţer cocoţat călare 
pe mehariul lui. Roger avea o înfăţişare mândră în 
djellaba” lui; picioarele goale, numai în sandale ieşeau din 
pantalonul şalvar arăbesc; purta chipiul dat uşor pe 
urechea dreaptă... Ceva mai înapoi, mehariştii lui 
aşteptau neclintiţi ca nişte stane în lună. În, zadar ai fi 
căutat să ghiceşti pe feţele bronzate şi netulburate ale 
acestor $aamba impresia ce deşteaptă în ei pornirea asta 
prin primejdioasele singurătăţi ale şirului, încă vânturate 
de numeroşi „razzu”. Aşteptau, ţepeni în ilicele lor de 
pânză gri cu şireturi; sub humusurile negre şi albe care-i 


1 Haina arabă cu găitane. 
e je 


acopereau, se întrevedeau brâiele roşii ce le încingeau 
mijlocul. Purtau toţi în cap câte-o seș/a (fes) înfăşurată cu 
un ştergar alb în chip de turban indian; pe piepturile lor 
se desfăşurau curelele cărămizii în formă de V de care 
erau prinse cartuşierele. 

Se auzi o comandă surdă. Roger întinse braţul drept... 
Toţi patru Şaamba îşi întoarseră brusc cămilele. În mai 
puţin de două minute, cei patru indigeni şi ofiţerul lor 
porniseră, mistuindu-se în noapte. 

Elisabeth, în maşină, porunci cu o voce limpede lui Sala 
de la volan: 

— Acum, viteză! 

Industriaşul şedea în fund la stânga mitralierei închise 
în învelitoarea ei neagră, alături de geamantanele şi 
bagajele puse teanc. 

Şi din nou cântul motorului se înteţi prin noapte 
turburând impresionanta pace a deşertului. Automobilul 
turistic depărta în direcţie opusă acelei care o luaseră 
mehariştii. Sala, negrul, conducea maşina cu o mână 
dibace. Simţind că o furnică frigul, Elisabeth îşi strânse 
mantaua în jurul trupului. Sufla din pustiu un vânt rece, 
contrastând puternic cu zăpucul aproape tropical care-i 
moleşise toată ziua. Dar Maurannes şi fiica lui ştirii de 
mult că aceste salturi subite de temperatură erau dese în 
Sahara; se  prevăzuseră deci cu cele trebuitoare, 
preferând această călătorie de noapte în locul celei de zi 
mult mai istovitoare sub asaltul necontenit al soarelui 
neîndurător. 

Maşina îşi urma calea, farurile ei luminau întinderea 
şeasă şi nisipoasă, presărată ici colea cu pietre rotunde. 
Praful pe care-l ridicau în vârtejuri roţile se cernea prin 
razele conurilor luminoase ale farurilor. 

Călătorii aveau acum senzaţia că se aventurau printr-o 
ţară ideală. Pe cerul limpede scânteiau miriade de stele... 
Calea laptelui îşi întindea trâmba vălului alburiu, în timp 
ce pietroaiele din ce în ce mai numeroase vesteau 
apropierea Hammadei, ţinutul muntos care avea să ia 

locul nisiposului Erg, deşertul cel vast. 

Şoferul negru Sala, învesmântat tot în alb, continua să 
conducă observând cu atenţie pista. Singurătăţile pustiei 
îi erau de mult timp cunoscute, se simţea prin ele ca la εἰ 
acasă, cu toate astea nu-şi putea stăpâni acum oarecare 
nelinişte... Ca toţi semenii săi, Sala, de neam șaambi, 
este din fire destul de superstiţios. Negrul cunoştea 
demult legendele care se transmiteau din gură în gură... 
Ştia că Djinii, adică duhurile rele bântuiau adesea 
regiunile pustii ale Air-ului. 

Şi, în curând, nu-şi putu înăbuşi ο exclamaţie de 
surprindere. 

— Ei, ce-i cu tine, Sala?... De ce opreşti aşa din senin 
maşina? 

Şoferul într-adevăr  frânase  stopând, iar când 
industriaşul, contrariat, se aplecă din dos spre el, el 
întinse mâna: 

— Uită-te sidi! 

Elisabeth şi taică-său îşi dădură numaidecât seama de 
emoția ce sugruma în momentul acela pe şoferul lor; 

Sub razele orbitoare ale farurilor maşinii, zăcea 
impresionant, un schelet.  Osemintele  albite se 
desprindeau lucind pe nisip. Craniul cu găoacele ochilor 
goale părea a rânji şi a se boldi la cei trei drumeţi din 
maşină. 

Sala fu cuprins curând de un tremurici ce nu şi-l mai 
putu de fel ţine în frâu. _ 

— Ei, ce mare lucru e? interveni industriaşul. Intâia 
dată dăm de ud: schelet $| în cale prin Sahara? 

Degeaba sprijinea şi Elisabeth pe tatăl ei în stăruinţele 
liniştitoare ale acestuia negrul rămânea profund turburat. 
Mâna; îi rămânea lot agitată de un tremur nervos. 

— Dacă-i aşa, treci în locul meu, declară fata. Am să 
conduc eu! 

Cuvintele acestea, rostite cu o voce hotărâtă, reuşiră a 
birui, în sfârşit, spaima ce stăpânea pe Sala: 

— Nu-i nevoie, sida... Sala mai conduce! 

— Ei, atunci hai! Suntem grăbiţi. Trebuie cu orice preţ 
să ajungem la Zinder până-n zori. 

Şoferul apăsă pe demaror. Automobilul îşi reluă mersul, 
dar fata îşi putu da seama că, cu tot frigul pătrunzător, 
sudorile brobonau obrazul vecinului ei. Neliniştit, ciulea 
mereu urechea, dar numai cântecul motorului stăruia în 
pacea largă. Călătoria continua între dunele care ondulau 
primprejur. 

— Linişteşte-te odată, omule, îl îmbărbătă industriaşul. 
Dacă poznaşii tăi de Djini s-ar apuca să ne caute pricină, 
avem aci cu ce să le dăm de hac. Ai să vezi cu câtă grabă 
au să-şi ia tălpăşiţa. Şi Maurannes arăta spre mitralieră. 
Până acum n-avuseseră prilej să se folosească de teribilul 
instrument, dar el ştia care-i era puterea şi Elisabeth se 
întărea tot mai mult în convingerea că temerile 
comandantului şi ale logodnicului ei erau lipsite de temei, 
Privirile ei se desfătau din nou de decorul nocturn de care 
nu se mai sătura, acum când alarma trecuse. 

Se scurseseră câteva minute, industriaşul aprinse un 
proiector pe care-l avea adaptat la automobil, şi-i plimba 
razele de fiecare latură a pustiei ce străbăteau. 

Călătorii părură atunci a observa că terenul se 
transforma tot mai mult. Dunele se făceau din ce în ce 
mai rare... Locul nisipului îl luau acele grămezi pietroase 
ale Hammadei. 

Pietrele scrâşneau sub roţi iar peste tot în urma 
vehiculului rămâneau largile lui întipărituri paralele. 

Ici colo se iveau, asemenea unor străji uriaşe, 
nemişcate, enorme stânci, sculptate ciudat de acţiunea 
vânturilor. Şi încă de pe acum se puteau deosebi, punând 
barieră orizontului, primii munţi, atât de diferiţi prin 
aspectul lor, de monotonele şi prea regulatele dune. 

Sala conducea mereu, dar nu părea că apariţia acestui 
nou decor sub razele, proiectorul ui să contribuie a-i linişti 
frica ciudată ce-o manifestase mai înainte. Dimpotrivă. 
Ţinutul munţilor Air-ului nu era oare tocmai regatul ales al 
Djinnilor, al vampirilor misterioşi care sugeau de la 

distanţă sângele neprevăzătorilor, care se încumetau prin 
aceste singurătăţi? 

În mintea lui înfrigurată, negrul evoca vechile legende 
pe care le povesteau cu fior tainic acei makerito sau 
vrăjitori tuaregi, pe care unii şaamba îi socoteau 
atotştiutori şi atotputernici prin descântecele lor. 

Elisabeth şi  taică-său nu spuneau nimic. Nu 
împărtăşeau, nici vorbă, temerile vecinului lor negru, dar 
vederea acestui sălbatic decor le amintea prudentele 
recomandări ale comandantului şi ofiţerilor din Iferuan. 

Pe măsură ce grupele de stânci se profilau mai 
numeroase, fata pricepea că aceasta trebuia să fie 
regiunea visată pentru a întinde o cursă. În munţii de cari 
automobilul se apropia tot mai mult, crăpăturile şi 
văgăunile erau fără număr, tâlharii deşertului trebuiau să 
găsească acolo adăposturi sigure. Natura chinuită a 
acestui teren le înlesnise să scape de urmăririle 
îndărătnice ale mehariştilor ce făceau poliţia acestor 
teritorii. 

Şi Elisabeth începu a se gândi, tot contemplând 
sălbăticia  priveliştii, la misteriosul bandit de care 
comandantul şi logodnicul ei aduseseră vorba mai 
înainte... Şeicul-Fantomă!... 

Abia în faţa acestor misterioase întinderi, ce le învăluia 
cu ochii şi cu gândul, fata înţelegea toată importanţa 
covârşitoare ce puteau lua aceste poveşti cu briganzi 
asupra spiritului caravanierilor. 

Cu toate astea, ea în zadar se silea să desluşească vreo 
umbră suspectă prin apropiere. Doar că stâncile ce-i 
apăreau, luau câteodată forme bizare de animale 
monstruoase, chincite la pândă sau culcate. 

Un vânt aspru sufla într-una... dar ea îşi oferea 
bucuroasă obrajii mângâierilor brizei, respirând din 
plămânii plini aerul viu şi sănătos, care o despăgubea 
plăcut de temperatura năbuşitoare a dimineţilor şi după 
amiezilor petrecute în pustie. 

— E frumos, nu?... E minunată, nu, această splendidă 

noapte tropicală luminată de lună? 

Fata, care se întoarse înspre industriaş, îi arăta luna, 
roşie de tot, care apărea deasupra munţilor ce se vedeau 
vag în direcţia Sud-Est. 

Dar glasul tremurător al lui Sala întrerupse repede 
comentariile admirative ale lui Maurannes şi ale fiicei lui. 

— Djinii vărsat sânge pe lună, bâlbâi negrul. Gata, noi 
nu mai putem ajunge la Zinder!... Asta semn sigur de 
nenorocire şi primejdie... 

— Eh, băiete, devii plictisitor de tot! i-o tăie scurt 
industriaşul, scos din răbdări. Dacă am fi prevăzut că ai 
să ne faci comediile astea în ultima parte a călătoriei, ne- 
am fi lipsit de tine şi ne-am Π îngrijit de un şofer care 
dârdâie mai puţin şi-şi vede mai bine de treabă. Cu toate 
astea tot tu ne-ai dus cu destulă pricepere anul trecut, 
când am făcut întâia noastră călătorie prin Sahara. 

— Da, sidi, spuse negrul. Dar tu mers atunci la Gao şi 
Niger; acuma merge la Zinder şi prin ţara de la Djini! Asta 
altceva este! 

— Dracu să-i ia ρε Djinii tăi! Dacă ai şti ce puţin ne 
sinchisim de ei! Astea-s prostii, bune numai ca să sperii 
cu ele copiii şi babele! 

Industriaşul căuta zadarnic să scoată frica din negrul 
lui, nu era chip să-i redea însă calmul şi seninătatea de la 
începutul călătoriei; când şi când îl surprindea aruncând 
ochii cu neîncredere în direcţia munţilor; dintr-acolo se 
aştepta el să se năpustească primejdia asupra maşinii şi 
celor ce şedeau în ea. 

— Haide-hai, niţel curaj! interveni din nou Elisabeth. 
Dacă o duci tot aşa, trec eu la volan în locul tău. Cum 
poate fi un om atât fricos! 

Sala, cu faţa scăldată în sudoare, era să protesteze din 
nou, când, brusc, motorul se opri. 

O zguduitură uşoară făcu pe fată, care sta în picioare, 
să recadă iar în perne. 

— Ei, ce mai e şi asta? 

Şoferul nu răspunse, se căznea să pornească din nou 

maşina; în sfârşit scos din răbdări, scobori şi începu să 
inspecteze cu de-amănuntul motorul. Elisabeth schimbă o 
privire neliniştită cu taică-său. La urmă, Maurannes nu 
mai putu şi se dedu jos să vază ce face negrul. 

— Maşina oprit! declară negrul ridicând capul din 
umeri. 

— Negreşit, asta am văzut-o şi noi... Dar care e cauza 
penei? O să putem fără-ndoială să reparăm îndată? 
trebuie înlocuit vreun pneu, vreo bujie? Răsuflă undeva 
rezervorul cu benzină? 

După o nouă cercetare, tatăl Elisabethei îşi putu da 
seama că nu era vorba de niciuna din toate astea. Făcu 
un gest de mirare către fata care sărise şi ea jos| din 
automobil şi care aştepta, îngrijorată, aproape de ei. 

Atunci Sala declară simplu: 

— Djinii oprit tomobil! Acuma noi pierdut!... /nş'A/lanh!... 

CAPITOLUL 3. 
TALHARII DEŞERTULUI 


Industriaşul se mulţumi să ridice din umeri la aceste 
cuvinte ale şoferului: 

— În loc să stai şi să bălăbăneşti din braţe, mormăi el, 
ai face mai bine să mă ajuţi aici... Fără îndoială că trebuie 
să fie o chestie de mică însemnătate. Un simplu grăunte 
de praf poate provoca o pană. Scoate-ţi halatul, îmi scot 
şi eu haina. O să ne întindem sub automobil... Zabeth, dă- 
mi lampa electrică de buzunar. 

Fata se grăbi să întindă tatălui ei obiectul cerut; peste 
două minute, cei doi bărbaţi se strecurară anevoie sub 
maşină şi se pregăteau s-o inspecteze cu de-amănuntul 
ca să descopere cât mai degrabă motivul acestei pane, 
cât se poate de rău venite. 

Timp de un sfert de oră se străduiră fără succes. 
Nemişcată, aplecată spre cei de sub maşină, Elisabeth le 
adresa uneori o întrebare scurtă. 

Ea nu le vedea decât picioarele trecând dincoace de 
scară. Cei doi bărbaţi făceau sforţări să inspecteze cu de- 
amănuntul fiecare piesă dar nu dăduseră încă de nimic 
anormal, şi de aceea chiar, Sala nu se putea opri să nu 
repete în câteva rânduri: 

— Asta, Djinnii cu sigur! Djinnii schimba în apa benzină 
care se umfla la radiator... 

Elisabeth tocmai voia să protesteze încă împotriva 
cuvintelor absurde ale prea credulului Şaambi, când, 
deodată, i se păru că surprinde aproape de tot de acolo 
un fel de fâşâit uşor. 

Surprinsă, se ridică, apoi se întoarse. 

Abia privi înapoi că-i scăpă o exclamaţie speriată. 

— Ce-i, fată, ce s-a întâmplat? întrebă industriaşul, tot 
vârât sub maşina lui. 

— Bagă de seamă, tată!... Tuaregii!... Ne înconjoară. 

— Nu-i cu putinţă! 

Cu mare greutate Maurannes începu să se retragă de 
sub automobil. 

Nemişcată, Elisabeth constată că vreo douăzeci de 
siluete se ridicau acum în cerc, înconjurând locul unde 
automobilul fusese oprit de pana asta fatală. Tuaregi, 
călare pe cămilele lor, aşteptau, nemişcaţi, păstrând o 
tăcere impresionantă. 

Noii veniţi trebuie să fi fost foarte abili de putuseră 
ajunge la o distanţă atât de mică de călători, fără a le 
atrage măcar atenţia. Interesaţi numai şi numai de starea 
motorului lor şi de căutarea pricinilor penei, cei doi 
bărbaţi şi tânăra fată nu-şi dăduseră seama de apropierea 
siluetelor Suspecte care înaintau fără zgomot, tiptil, pe 
suprafaţa deşertului. 

Şi acum se pomeniseră înconjurați de toate părţile de 
meharişti, a căror atitudine, de la prima ochire, nu făcea 
o impresie câtuşi de puţin liniştitoare. 

În sfârşit, Maurannes reuşi să se ridice în picioare, 
mormăind. Zări, la rândul lui, pe nomazi. Ridicând braţul 
drept, voi să dea a înţelege ciudaţilor săi vecini că dorea 
să întreţină cu ei relaţii amicale. Dar o voce răsună la o 
mică distanţă. 

— Nicio mişcare! Sunteţi prizonierii noştri!... 

Omul, unul din mehariştii care înconjurau pe călători, 
se exprimase în franţuzeşte, cu un uşor accent străin, şi 
Maurannes îşi putu de seama că era vorba de un om înalt 
la stat, călare pe o cămilă albă. 

Nomadul era îmbrăcat ca toţi ceilalţi Tuaregi; purta un 
pantalon şi un surtuc de stofă albastră, capul îi era 
acoperit cu un văl sau litham, picioarele goale şi bronzate 
îi erau încălţate cu sandale. Un scut de piele de căprioară 

atârna de şea. Ca arme, purta o carabină în bandulieră, 
şi, înfipt în brâu, paloşul atât de caracteristic al 
Tuaregilor, cu lamă lungă şi mânerul în formă de cruce. 

Dar industriaşul nu zăbovi mult cu contemplarea 
acestor adversari neprevăzuţi ci se şi trase înapoi, silindu- 
se să ajungă la mitralieră. Învelită în tocul ei, teribila 
armă era gata de tot şi putea, de-o întorcea numai pe 
fusul ei, să reziste cu izbândă împotriva atacurilor ce 
puteau veni din partea tâlharilor deşertului. 

Dar fără îndoială că Tuaregii ghiciseră intenţiile 
Francezului. Se auzi un şuierat. O lance atinse mâneca lui 
Maurannes şi se înfipse adânc în caroseria automobilului. 

— A doua oară, ţintim mai bine! stărui şeful tuareg cu 
glas ameninţător. Am spus adineauri că vă interzic să 
faceţi cel mai mic gest!... Trebuie să vă supuneţi. Sunteţi 
de acum încolo în puterea mea!... 

Industriaşul înţelese că ar fi zadarnic lucru să 
protesteze şi să reacționeze. Dibăcia de care dăduse 
dovadă unul din lăncierii tuaregi arăta că noii veniţi nu 
vor şovăi să-l doboare la cea mai mică încercare de 
rezistenţă din partea lui. 

— Dar bine, ce doriţi? întrebă Maurannes furios. 

— N-am de dat socoteală... Să vă fie de ajuns să ştiţi că 
sunteţi în puterea Şeicului-Fantomă! 

— În puterea Şeicului-Fantomă! 

Maurannes repetase maşinal cuvintele pe care i le 
spusese şeful tâlharilor pustiului. Îşi dădea seama, dar 
puţin cam prea târziu, cât fusese de imprudent să se 
avânte astfel cu fiica lui şi cu Sala, în plin deşert. 

Acum nu mai putea da înapoi. Venise să se arunce cu 
capul înainte în capcana pe care i-o întinseseră Tuaregii. 

De un timp încoace, mehariştii trebuie să fi surprins 
prezenţa automobiliştilor prin pustiu. Nu le fusese greu 
să-i urmărească de destul de departe, la lumina farurilor 
care le arăta pista urmată şi direcţia pe care apucau. 
Apoi, de cum se întâmplase pana, ştiuseră să profite de 
minune de prilejul acesta şi de lipsa momentană de 

atenţie a Francezilor. 

Acum Tuaregii erau stăpâni pe situaţie. 

— Bagă de seamă! încercă totuşi să obiecteze 
industriaşul. Mehariştii din lferuan sunt prietenii noştri! 
Dacă dispariţia noastră va fi observată, vor căuta să ne 
găsească!... Veţi suferi cu toţii o pedeapsă crudă! 

Amenințarea nu păru să atingă câtuşi de puţin pe 
nomazi. Şeicul-Fantomă ridică ironic din umeri. 

— Mehariştii de la postul lferuan sunt numai nişte câini 
urlători, răspunse el cu vocea lui cea mai calmă. De 
câteva rânduri s-au aruncat în urmărirea noastră. N-au 
izbutit niciodată să ne ajungă şi să ne prindă. 

Maurannes ştia foarte bine că astea nu erau vorbe 
goale; aflase prin comandant cât era de greu de prins 
haiducul nisipurilor şi câte detaşamente se cheltuiseră 
fără de izbândă, în numeroasele raite făcute pentru a lua 
prizonier pe Şeic cu întreaga lui bandă de meharişti rebeli 
şi prădalnici. 

— Nu te grozăvi! protestă el, totuşi... Dac-aşi fi în locul 
tău, m-aş teme. Norocul se întoarce... 

— Şeicul fantomă nu ştie ce-i frica, întâmpină haiducul 
cu dispreţ. El este singurul amenokal al Airului care 
îndrăzneşte să ţie piept mehariştilor stârnirii străine. Nu e 
departe timpul în care va putea distruge şi mătura toate 
posturile care-l împiedică să facă el aci legea, el şi cu toţi 
credincioşii lui voinici! 

— Desigur jefuirea caravanelor, asasinarea drumeţilor, 
asta-i legea ta!... Dă-mi voie să-ţi răspund că asta n-o să 
dureze mult. Justiţia vine poate încet şi se lasă adesea 
aşteptată, dar de venit vine întotdeauna. E imprudent să 
te făleşti atât de mult cu pretinsele tale succese! 
Mehariştii din lferuan îşi vor lua desigur curând revanşa! 
Dar va fi prea târziu ca să ceri îndurare! 

— Mau Sanden, amenokalul, pe care câinii francezi l-au 
supranumit Şeicul-Fantomă. Nu e un laş şi un iepure 
fricos, tăie scurt şeful. Nu se va înjosi niciodată să ceară 
îndurare! Dar să lăsăm asta! E fiica ta, care se află acum 

lângă tine? 

— Da, e chiar fiica mea! 

— Superbă făptură, cu toate că aparţine rasei 
blestemate a Kufarilors; aşi instala bucuros un cort cu 
ea... 

Maurannes cunoştea expresia aceasta pitorească pe 
care o întrebuinţează oamenii deşertului ca să indice că 
vor se căsătorească. 

Şeicul-Fantomă privea stăruitor pe Elisabeth, privirile 
lui se aprindeau de lăcomie deasupra vălul ce-i acoperea 
partea de sus a feţei. De asemeni şi luptătorii lui păreau 
că se interesau enorm de această tânără fată care 
aştepta, palidă de tot, nu prea ştiind ce atitudine să 
adopte regretând foarte mult că nu ascultă sfaturile de 
prudenţă ale comandanţi şi ale logodnicului ei. 

Un geamăt jalnic distrase o clipă atenţia fetei... Sala, la 
rândul lui, apăru de sub o aripă a maşinii şi se ridică. 

— Djinnii jucat la noi urât renghiul mormăi el, ridicând 
sus mâinile sub ameninţarea Tuaregilor care-şi îndreptau 
spre el lăncile lor. 

— lată nişte Djinni care numai a Duhuri nu aduc, nu se 
putu împiedica să întâmpine Francezul. Te crezusem mai 
curagios, Sala... Doar ne povestiseşi campaniile tale 
împotriva Tuaregilor! 

Maurannes întrerupse vorba cu şoferul lui. Atenţia tot 
mai stăruitoare pe care amenokalul şi luptătorii lui o 
îndreptau asupra fiicei sale, devenea cu adevărat 
amenințătoare... 

Vocea ascuţită a lui Mau Sanden tăie scurt gândurile lui 
înspăimântate: 

— Daţi-vă deoparte de lângă maşină! 

Câţiva dintre tâlhari se şi aruncaseră jos de pe cămilele 
lor, astfel că cei trei nu avură încotro şi trebuiră să se 
supună. Îndată vreo şase vlăjgani voinici, care aveau cu 
toţii feţele acoperite cu lithamul tuareg, îi înhăţară. 

Fala voi să se împotrivească, nu-i folosi; un Tuareg o 

ridică în braţele lui robuste şi o duse până la şef, care tot 
nu se mişcase de pe şeaua lui. 

— Fiţi fără de grijă, domnişoară! Nu vi se va face niciun 
rău. Totuşi ţiu să vă atrag luarea aminte că orice 
împotrivire din partea dv. Nu vă poate fi de nici un folos... 
Deci cel mai bun lucru e să vă resemnaţi! 

De voie. De nevoie, Elisabeth trebui să se spună. 
Şeicul-Fantomă o culcase de-a curmezişul şeii sale. 

În vremea asta, războinicii lui lucrau de zor să ia în 
primire armele pe care însoțitorii ei le aveau cu εἰ şi 
bagajele clădite în cuprinsul automobilului. In mai puţin 
de cinci minute, automobilul fu uşurat de toată 
încărcătura, chiar şi mitraliera, deşurubată cu grijă de pe 
fusul ei, fu adusă bucată cu bucată. Se părea că aceşti 
tâlhari ai  pustiului cunoşteau la  perfecţie cum 
funcţionează instrumentul acesta de luptă... 

— Duceţi cu voi pe ăşti doi câini! comandă, în sfârşit, 
şeful tuareg, arătând pe Maurannes şi pe Sala, care 
aşteptau nemişcaţi şi tăcuţi. 

Doi dintre Tuaregi se grăbiră să ridice pe cei doi 
prizonieri pe cămilele lor. Spre mai mare siguranţă, 
purtaseră de grijă să-i lege cobză pe cei doi nenorociţi 
care nu mai căutară să opună nici cea mai mică 
împotrivire. 

După ce toată lumea era din nou în şea, Mau Sanden 
ridică braţul drept în trei rânduri: era semnalul de plecare 
pe care-l da astfel cetei lui. _ 

Câteva strigăte guturale se auziră, apoi meharele. În 
pas elegant. Se puseră în mişcare. Una după alta, în şir, 
porniră prin Hammada. 

Elisabeth rămase cramponată de amenokal, care 
pornise în fruntea mehariştilor; timp de câteva clipe, 
tânăra fată îşi aţinti privirea asupra automobilului care 
rămăsese în mijlocul pustiului. | se strânse inima când 
Tuaregii, care veneau în urmă, o împiedicară să mai vadă 
maşina. 

Acum sorții fuseseră aruncaţi, ea rămânea cu 

desăvârşire în puterea acestui personagiu misterios şi de 
care-i vorbise Roger. Şi ochii ei zăboviră, de astă dată, 
spre Nord, în direcţia Iferuanului. Fără îndoială că cei de 
acolo vor afla curând despre dispariţia celor trei călători, 
dar coloanele de meharişti vor izbuti ele oare să 
regăsească urma cea bună şi să descopere 
ascunzătoarea  uluitorului adversar, care  izbutise 
întotdeauna până acum să le scape din mâini? 

Elisabeth se afla, în momentul acesta, în prada unei 
deznădejdi cumplite. Nu se îndoia că vor trece ceasuri, 
zile, înainte de a se afla incidentul care se desfăşura se în 
deşert... Ce va deveni ea de acum încolo în mâinile 
vântură lorilor nisipurilor? Vedea privirile ciudate ale 
răpitorului ei, care se aţinteau asupra εἰ cu o expresie 
sălbatecă. Cu siguranţă că nu avea de nădăjduit nicio 
îndurare din partea acestor ticăloşi. 

Un timp oarecare, nenorocita încercă să reacționeze, 
dar spaima prin care trecuse şi oboseala se dovediră atât 
de puternice, că nu putu să reziste până la capăt. Intr-o 
ultimă licărire de conştiinţă, ea zări decorul din ce în ce 
mai apropiat al munţilor pe care luna îl lumina cu razele 
ei albastre, apoi totul păru că se învârteşte în jurul ei... 

Privirile Şeicului-Fantomă o dogoreau de peste vălul lui. 
Istovită, Elisabeth se nărui în braţele lui şi-şi pierdu 
conştiinţa. 

CAPITOLUL 4. 
IN GHIARELE AMENOKALULUI 


— Unde ne aflăm, tată? 

Elisabeth se ridicase şi privea înspăimântată în juru-i. 
Dăduse cu un gest maşinal la o parte cuvertura ei din 
piele de căprioară şi. Smulgându-se din toropeala care din 
nou o copleşea, ea îl chema pe tatăl ei, când deodată se 
auzi chiar lângă ea o voce: 

— Inutil să te căzneşti atâta!... 

Tatăl d-tale n-o să-ţi răspundă!... Nu e aici!... 

Fata se răsuci brusc. Din pieptul ei scăpă o exclamaţie 
de uimire: la câţiva paşi de ea, un om aştepta, nemişcat, 
ghemuit în faţa focului. 

— Dumnezeule! Şeicul-Fantomă? murmură ea cu inima 
strânsă. 

Acum Elisabeth îşi putea aduna mai uşor amintirile; îi 
reveneau în minte întâmplările ce avuseseră loc de la 
plecarea ei din lferuan... începutul călătoriei, mai întâi 
liniştit şi banal, apoi inexplicabila pană care sili e pe cei 
trei călători sa se oprească în mijlocul deşertului... In 
sfârşit revedea apariţia Tuaregilor, apoi răpirea... 

Fata nu mai avea nici cea mai mică îndoială... Şeicul- 
fantomă o dusese în vizuina lui din creierii munţilor. 

O inspecţie mai completă îi îngădui să-şi dea seama că 
se afla într-un fel de grotă. Din când în când se auzea un 
vaet foarte încet şi foarte lin. 

Elisabeth înţelese că era vântul care sufla prin 
crăpăturile stâncilor. Pătrunzând prin hornurile naturale 
ale acestei misterioase ascunzători, dar prizoniera încetă 

curând să se mai preocupe de toate acestea. Nu se 
sinchisi nici de bagajele, şeile şi armele pe care le 
îngrămădiseră acolo Tuaregii. 

Mai presus de orice, o interesa soarta tatălui ei. 

— Tata, gâfâi ea, ce e cu tata? L-ai ucis? 

Tuaregul scutură din cap. 

— Încă nu! Viaţa tatălui tău e pentru mine zălogul 
supunerii tale! De aceea, cel mai bun sfat pe care ţi-l pot 
da e să te sfătuiesc să te arăţi cât mai ascultătoare faţă 
de mine. Orice încercare de evadare din partea ta va fi 
pedepsită fără milă. 

Cum fata, adânc impresionată, nu răspundea, Mau 
Sanden se ridică încet de jos; apoi, întinzând braţul 
încercuit de o brățară de marmură cu vine albăstrui, 
numită „piatră de Hombori” şi de care orice Tuareg care 
se respectă nu se desparte niciodată, declară. 

— Vino! Nu-ţi fie frică! Vreau numai să-ţi arăt. 

Elisabeth şovăia, dar atitudinea vecinului său deveni 
aproape amenințătoare. Fata luă mâna ce-i fusese întinsă 
şi, scuturând de pe ea toropeala, schiţă câţiva paşi spre 
intrarea peşterii. 

Era încă noapte, şi focul pe care-l aprinsese amenokalul 
arunca înăuntru lumini pâlpâitoare. 

Prin gura peşterii intra o briză răcoroasă. Elisabeth 
rămase câteva clipe nemişcată. Zărea o făşie lată de cer 
înstelat. Linia întunecată a munţilor bara orizontul. 

Dar privirea tinerei fete se întoarse îndată în spre locuri 
mai apropiate. Se vedeau aprinse vreo douăzeci de focuri. 
Dincolo de grota în care-şi avea bârlogul Şeicul-fantomă, 
se întindea un platou destul de mare care domina 
hammada. 

Fuseseră întinse acolo corturi, corturi multe, cu siluete 
întunecoase, care se profilau pe fondul focurilor. Tânăra 
fată îşi putu da însă seama că nomazii preferau să 
doarmă în aer liber. Se întinseseră cu toţi pe jos, după ce- 
şi rezemaseră de şea scutul care de astă dată îi apăra de 
bătaia vântului. Puţin mai departe, la stânga, nişte 

moviliţe alburii dovedeau prezenţa mehara-/elor. Toate 
cămilele stăteau îngenunchiate şi moţăiau; la o mică 
depărtare, pe marginea podişului. Un Tuareg stătea de 
gardă sprijinit în lance, scrutând cu priviri pătrunzătoare 
imensa întindere înconjurătoare, gata să dea alarma dacă 
descoperea prin împrejurimi umbre suspecte... 

Domnea însă tăcerea cea mai desăvârşită. 

La orizont se ivea geana sidefie de lumină a zorilor. Se 
crăpa de ziuă. 

— Vezi? Nimeni nu se poate făli că e în stare să prindă 
în vizuina lui pe Şeicul-Fantomă! Mau Sanden poate să-şi 
bată joc de duşmanii lui, oricât de puternici şi de bine 
înarmaţi ar fi ei. 

Şi, într-adevăr, Elisabeth constată cu inima strânsă că 
tâlharul luase cu o mare pricepere toate precauţiunile 
care-i puteau asigura siguranţa. 

Platoul alcătuia un bastion înaintat, care domina cu 
masa-i impunătoare hammada. De îndată ce se semnala 
apropierea vreunei coloane care venea de la nord sau de 
la Sud, Tuaregii o luau degrabă la sănătoasa, şi natura 
stâncoasă a terenului le îngăduia să-şi ascundă cu băgare 
de seamă urmele. 

Cât despre un asalt al acestei minunate poziţii 
naturale, părea cu neputinţă, pe cât îşi putea da seama 
fata, de la prima vedere. 

Din această formidabilă fortăreaţa, Tuaregii îşi putea 
respinge şi nimici chiar adversarul. 

Inima tinerei tete se strânse când, la câţiva paşi de ea, 
văzu mitraliera pe care tâlharii o montaseră la ioc şi o 
înveliseră cu cămaşa ei specială impermeabilă, Datorită 
neglijenţei călătorilor, care se  lăsaseră cu atâta 
imprudenţă surprinşi, Mau Sanden şi mehariştii lui aveau 
să dispună acum de un mijloc de apărare care avea să 
facă înfrângerea şi capturarea lor deosebit de 
anevoioasă. 

— Ţin să-ţi dovedesc că nu te-am minţit. Tatăl tău nu 6 
mort. Urmează-mă. 

Şeicul-Fantomă observase expresia de spaimă şi 
dezgust care contracta trăsăturile fetei. Era încântat să-i 
poată dovedi, astfel, că orice evadare era imposibilă. 
Acum picioarele lui, încălţate cu sandale, călcau cu paşii 
ritmaţi stânca. Mersul lui era mlădios, grațios, dar puţin 
cam grăbit, şi cu greu se putea ţine după el. De bine, de 
rău, îl însoţi însă până la focuri. 

Atunci Şeicul întoarse capul şi arătă un cort în faţa 
căruia stătea de gardă un războinic. 

— Uită-te, spuse el. Sunt acolo. 

Mau Sander se aplecase deasupra focului celui mai 
apropiat, scosese un lemn aprins, de care se servea ca de 
o torţă. La lumina nesigură a acestei făclii improvizate, 
Elisabeth putu zări două forme care zăceau nemişcate 
înăuntrul cortului... 

-- Tată!... Eu sunt! 

Tânăra fată, care recunoscuse pe unul din prizonieri, 
voia să îngenuncheze la căpătâiul lui, dar simţi mâna 
brutală a Tuaregului care-i încercuia braţul, ţinând-o pe 
loc. 

— Stai! Am voit doar să-ţi arăt că e viu. 

Industriaşul se zbătea cu furie, în frânghiile cu care era 
legat. 

De ore întregi, de când fusese aruncat acolo, se 
străduia zadarnic să se dezlege. Tuaregii îl legaseră 
zdravăn, cu nişte noduri cu neputinţă de desfăcut. La 
fiecare zvârcolire, reuşea doar să-şi încrusteze şi mai 
adânc frânghiile în carne. 

— Ticălosule! Eşti un mişel! Bagă de seamă! Pedeapsa 
nu e departe! 

Prizonierul arunca ocări furioase amenokalului, dar 
acesta se mulţumi să scuipe pe jos, cu dispreţ. 

— Mi se pare că mai de grabă tu aia te teme deo 
pedeapsă de cât Mau Sanden, declară el. Ar fi deajuns să 
ridic un deget pentru ca războinicii mei să te execute 
imediat. 

— Nu mi-e frică de moarte! răspunse, cu mândrie, 

Francezul. 

— Să zicem că aşa e, dar atunci ce m-ar putea face pe 
mine să-mi fie frică? De câte ori n-am auzit eu gloanţele 
Kuffarilor şuierând pe la urechile mele!... 

În timp ce între cei doi se înfiripase această discuţie, 
Sala stătea nemişcat... Şoferul tăcuse chitic tot timpul de 
când căzuse în mâinile tâlharilor deşertului. De frică? Nu, 
fără îndoială că nu. Era, ce e drept, Sala, extrem de 
superstiţios, şi avea el o groază nemaipomenită de Djinni, 
dar cu toate acestea nu pregetase să ţină în câteva 
rânduri piept jefuitorilor deşertului. Numai împrejurările 
nenorocite ale penei de motor erau de vină că Sala 
căzuse în mâna Tuaregilor. De câteva clipe, privirile lui nu 
se mai desprindeau de la o sabie pe care Tuaregul de 
gardă în faţa cortului o înfipsese adânc în pământ. 

Amenokalul nu învrednici pe negru nici cu o privire 
măcar. Pentru el, un negru nu era decât un sclav, un 
vierme, bun cel mult să robească până la sleirea 
completă. Fără să mai ia în seamă amenințările 
industriaşului, Şeicul ieşi din cort, conducând înapoi pe 
tânăra fată. _ 

Elisabeth nici nu se gândea să fugă. Intr-adevăr, 
admițând chiar că ar fi izbutit să scape de pe platou, ce- 
ar fi putut ea face? 

Tuaregii lui Mau Sanden, iscusiţi căutători de urme, ar 
fi găsit imediat şi pe ale εἰ şi ar fi înhăţat-o din nou, după 
o urmărire plină de emoţii istovitoare. 

Cel mai înţelept lucru era, aşadar, să-şi conserve 
energia pentru a face, mai târziu, o încercare cu şanse 
mai mari de succes. 

Acum, când îşi revenea. Puțin câte puţin, din 
deprimarea care pusese la-nceput stăpânire pe ea, 
Elisabeth se silea să stârnească în ea însăşi o reacțiune 
sufletească. 

Providența, care de atâtea ori o apărase, n-avea s-o 
salveze şi de astă-dată? Fata umbla aşadar în tăcere, 
expunându-şi fruntea înfierbântată mângâierilor vântului 

răcoros, care bătea dinspre hammada. Din când în când. 
Şeicul-Fantomă se uita îndărăt. Incurând ajunseră la 
intrarea în grotă. 

Fără să rostească un cuvânt, Mau Sanden se dădu în 
lături, ca să lase să treacă pe captiva lui; apoi, când ea se 
ghemui din nou lângă focul care continua să ardă, bătut 
încoace şi încolo de vântul care sufla în toate direcţiile 
prin văgăuna întunecoasă, Tuaregul grăi: 

— Fără doar şi poate că simţi nevoia de a mânca ceva, 
d-ră. lată câteva găluşti de făină, apoi o plăcintă rece, pe 
care oamenii mei au făcut-o din astram şi din cram-cram, 
iată şi fructele acre ale balanitei... E un prânz cam frugal, 
dar deşertul nu e din cele mai fertile şi Tuaregii se 
mulţumesc cu foarte puţin... Cu tot atât de puţin ca şi 
cămilele lor. 

Fără să răspundă, tânăra fată luase un fruct de 
balanită, din cele pe care i le arătase Şeicul, dar abia 
muşcase că se strâmbă. Fructul era atât de acru încât îi 
strepezise gura; renunţă deci să-l mai mănânce şi-l zvârli 
cât colo. Plăcinta rece pe care i-o arătase Tuaregul îi păru 
mai plăcută. Ronţăi puţin din ea dar apoi se opri din 
mâncat. 

Mau Sanden se apropiase de ea pe nesimţite; acum se 
chircise pe pătură; mâna lui se ivi dintre mânecile lui prea 
largi şi se lăsă pe braţul ei. 

La atingerea tâlharului, Elisabeth nu-şi putu reţine o 
înfiorare, de silă, de teamă. : 

— Nu te teme de nimic, domnişoară! lţi repet, Mau 
Sanden nu-ți vrea decât binele! 

Vocea şefului tâlharilor se făcea tot mai dulce, mai 
mângâioasă, dar tânăra fată se ridicase. Mai mult însă 
decât amenințările, atitudinea aceasta îi inspira cele mai 
vii temeri. 

— Ştii că eşti frumoasă, între cele mai frumoase, stărui 
Tuaregul, devenind mai familiar încă. Câţi n-ar vrea să 
instaleze un cort cu tine! 

— Dă-te deoparte! Sunt logodită! lubesc un om de rasa 

mea! 

Elisabeth arată inelul de logodnă, ce-l purta în inelar, 
dar protestările ei, departe de a face pe Tuareg să se 
retragă, păreau, dimpotrivă, că-i stârnesc şi mai mare 
dorinţă. Se aplecă asupra ei şi nenorocita vedea ochii lui 
negri care o fixau neîntrerupt, parc-ar fi vrut s-o 
fascineze. 

Disperată, tânăra fată încercă încă odată să se libereze. 
Izbuti. Atunci se porni o goană disperată în interiorul 
grotei. Mau Sanden manevra în aşa chip ca să-şi 
istovească prizoniera şi s-o împingă în fundul refugiului, 
când deodată se opri, făcând un gest furios. 

Tot făcând sforţări ca să-i scape, Elisabeth izbutise să 
puie mâna pe un pumnal pe care-l zărise la îndemâna ei, 
într-un toc de piele roşie. Rezemându-se hotărâtă de 
stâncă, fata îşi îndreptă deodată arma spre piept, apoi 
exclamă cu glas hotărât: 

— Nu înainta! De nu, nu vei mai găsi decât un cadavru. 

Tuaregul înţelese îndată că vecina lui era ferm hotărâtă 
să-şi aducă la îndeplinire ameninţarea, de aceea nu mai 
stărui. Elisabeth păstra neclintirea unei statui, ne mai 
slăbind din ochi pe răpitorul ei... Câteva secunde se 
scurseră astfel. Afară domnea aceeaşi impresionantă 
tăcere. 

În sfârşit, Mau Sanden se hotărî să rupă cu şovăiala 
care-l stăpânise. Vocea lui se făcu din nou dulceagă: 

— Ştii foarte bine, domnişoară, că Mau Sanden e 
prietenul d-tale. De ce îl consideri ca pe un monstru? 

— Dacă e aşa, Mau Sanden să nu se încumete să mă 
atingă şi să ne redea numai decât libertatea, altminteri va 
fi urmărit şi pedepsit ca un tâlhar de drumul mare! 

Fata tot nu se clintise încă din loc şi continua să ţie 
pumnalul cu tăişul subţire îndreptat spre inima ei. Mau 
Sanden se întreba cum ar putea izbuti s-o convingă, când, 
deodată, turburând tăcerea, câteva împuşcături se auziră 
pe platou... 

Tuaregul tresări, chipul i se contractă sub văi; 

temându-se de vreun atac, puse mâna pe carabină şi se 
repezi afară, în timp ce captiva lui, istovită şi copleşită de 
emoție, se nărui lângă peretele stâncos, strângând mereu 
pumnalul salvator în mâna ei crispată. 

CAPITOLUL 5. 
DUBLA EVADARE 


Maurannes rămăsese nemişcat timp de câteva clipe 
după plecarea Tuaregului şi a fiicei sale. Scurta vizită 
făcuse să-i piară cumplitele temeri în care se zbătea cu 
privire la Elisabeth... Fiica lui trăia şi era teafără; totuşi, 
pe când se depărtau paşii celor doi vizitatori, industriaşul 
simţi din nou temerile copleşindu-i sufletul. Ce va deveni 
nefericita în puterea Şeicului-Fantomă? 

— Dacă mi-aş putea cel puţin căpăta libertatea 
mişcărilor, îşi spuse prizonierul. Aş încerca să ies din lagăr 
şi să mă duc să vestesc pe mehariştii din lferuan! Dar ce-i 
de făcut? Ticăloşii ăştia au purtat de grijă să mă lege 
cobză! Cât despre Sala, nu mă pot bizui pe el! trebuie să 
mai fie şi acum sub înrâurirea groaznicilor săi Djinni, care 
l-au terorizat atât de nebuneşte. 

Şi Maurannes îşi făcea sânge rău că angajase un şofer 
atât de superstiţios, când, deodată, tresări. Aproape detot 
de el, forma neagră a lui Sala, până acum neclintită, 
începu să se mişte... 

— Da’ ce faci acolo, Sala? spuse industriaşul gâfâind. 

— Taci, sidi! Niciun vorba!... 

De câteva clipe, negrul observase sabia înfiptă în 
pământ pe care paznicul o lăsase la intrarea cortului; o 
idee nebună, cumplit de îndrăzneață, îi venise în minte: 
de ce nu s-ar apropia de armă târându-se? Odată ajuns 
lângă ea, ar putea, prin frecare continuă de tăiş, să 
încerce să taie frânghia care-i paraliza mâinile. 

Industriaşul nu mai spunea nimic, vedea pe Şaambi 

executând o mişcare de târâre în direcţia intrării cortului. 

Afară, silueta Tuaregului, care făcea de gardă, se 
desena pe. Cerul înstelat. Războinicul aştepta, în picioare, 
rezemat de lancea lui, cu scutul lui de piele de căprioară 
uşor aplecat spre şold. Sta cu spatele la prizonieri; Sala 
avu grijă să evite cel mai mic zgomot care ar fi putut să-l 
facă să se întoarcă: negrul dorea să-l surprindă. 

Cinci minute se scurseră, cinci minute care părură 
interminabile industriaşului. 

Reţinându-şi respiraţia, abia deosibea pe negru, care se 
apropia încetul cu încetul de intrare. Curând un licăr 
străluci în ochii lui. Urmându-şi mai departe anevoioasa 
lui gimnastică, Sala ajunsese, în sfârşit, lângă armă; 
atunci, culcându-se pe partea dreaptă, începu să-şi frece 
frânghia de tăiș... 

Paznicul tot nu se mişcase. Privirile lui întârziau pe 
lagărul adormit şi asupra grupului de stânci care ocroteau 
grota, refugiul şefului şi al prizonierei sale. 

Cu fălcile încleştate, cu faţa contractată, Sala îşi urma 
sforţările. După două încercări nerodnice, izbuti, în sfârşit, 
să lipească frânghia care-i lega mâinile de lama armei 
adânc înfipte în pământ. Cu mare greutate îşi reţinu ο 
exclamaţie de satisfacție. Îşi atinsese ţinta. Apoi, 
executând o mişcare regulată de frecare, se sili să-şi taie 
frânghiile. 

Sala trebui să se oprească în mai multe rânduri. 
Sudoarea îi îmbrobonase fruntea şi obrajii; îşi sfâşiase şi- 
şi tăiase groaznic pielea, sângele curgea de-a lungul 
mâinilor, dar puţin îi păsa de suferinţă. Îşi spunea că 
mântuirea era aproape. Uneori, privirile neliniştite i se 
opreau asupra siluetei nemişcate a Tuaregului. Sentinela 
nu părea să-şi dea câtuşi de puţin seama de sforţările 
furioase ale prizonierului de a se libera. 

In sfârşit încercând o smucitură din răsputeri, simţi 
legăturile cedând. Frânghia, subţiată de frecăturile 
regulate, căzu! Putea să se folosească iar de mâinile lui! 

Cu inima bătândă, Sala îşi destinse mai întâi muşchii 

amorţiţi de prea lungă nemişcare, la care fusese silit. 
Apoi, încetinel, se aplecă, mâna lui rănită şi sfâşiată se 
întinse spre sabie; o ultimă sforţare şi arma se afla în 
stăpânirea lui. 

Maurannes asistase la izbânda lui Sala; acum îl vedea 
pe negru apropiindu-se de el, tot târâş — privirile 
stăpânului, obişnuite cu întunericul, deosibeau silueta lui 
aproape de tot. In sfârşit simţi răsuflarea negrului 
mângâindu-i fruntea... Sala sta îngenunchiat lângă εἰ şi se 
străduia să-l libereze şi pe el. 

In mai puţin de două minute, industriaşul fu liberat de 
legăturile paralizatoare. Atunci, fără a mai pierde o 
singură clipă, cei doi bărbaţi se târâră prin întunericul 
complice şi ajunse la intrarea cortului. Tuaregul aştepta 
mereu, nemişcat, cu spatele la ei. 

Maurannes se întreba ce-i de făcut, când Sala îi făcu 
semn să se dea uşor la o parte; apoi, asigurându-şi solid 
arma în mâna lui nervoasă, negrul se năpusti asupra 
sentinelei, care numai la un atac din partea prizonierilor 
nu se aştepta, înainte ca Tuaregul să fi avut măcar timpul 
să scoată un strigăt, Sala se şi aruncase asupra lui, 
înfigându-i între umeri pumnalul până-n plăsea. Paznicul 
bătu disperat din braţe, apoi se nărui mort la intrarea 
cortului. 

— Repede, Sidi! 

Maurannes nu aşteptase acest îndemn al negrului ca să 
iasă din cortul unde trăise ceasuri atât de cumplite. 
Totuşi, odată afară, se opri şovăitor. Aproape de tot de 
locul unde se afla, zărea formele nemişcate ale Tuaregilor 
întinşi pe jos lângă focurile cele mari. Cum ar putea ei 
manevra ca să nu trezească atenţia piraţilor deşertului? 

Vocea, aproape de neauzit a lui Sala, tăie scurt 
şovăielile industriaşului: 

— Cămilele, Sidi... Trebuie să ajungem la cămile! 

In picioare, lângă trupul victimei lui, Sala întindea 
braţul şi arăta spre partea platoului unde-şi legaseră 
cămilele tâlharii deşertului. 

Atunci, fără ca să mai aştepte, cei doi fugari cotiră pe 
după cort. Calmul care domnea în lagăr arăta că nimeni 
nu bănuia încă îndrăzneţele lor intenţii... 

Sala înainta primul şi se furişa ocrotit de întuneric; 
negrul purta de grijă să se ţie cât mai departe de focuri; 
privirile lui erau mereu aţintite asupra trupurilor 
întunecate ale animalelor de care se apropiau din ce în 
ce. 

Tăcerea care stăruia, îi dădea inimă să-şi ducă la bun 
sfârşit încercarea. Un zâmbet de triumf îi înflori pe faţă 
când ajunse la primele cămile. 

Nu-i trebui, devotatului şaambi, decât două secunde ca 
să taie dârlogii şi frânghiile cu care erau priponite două 
din animale. 

Nu fu nevoie să mai facă vreun semn însoţitorului său 
alb, acesta se şi grăbise a fixa solid pe una din cămile o 
şea, pe care o descoperise. Sala făcu la iuţeală la fel, apoi 
se săltară pe animalul îngenunchiat. 

Peste două minute, cele două mehare se ridicaseră, 
depărtându-se de grupul celorlalte, pornind-o hotărât pe 
cărarea care le îngăduise mai-nainte să ajungă la podiş. 

Sala, care călărea înainte, n-ajunsese încă decât cu 
câţiva metri dincolo de trecerea ce ducea la podiş, că, 
deodată, turburând tăcerea nopţii, câteva detunături de 
armă răsunară, una după alta... 

Tuaregul care făcea de strajă, la marginea platoului, 
zărise pe fugari.. 

Gloanţele şuierară pe la urechile şaambi-ului şi ale 
industriaşului dar pe când Tuaregii, speriaţi din somn de 
împuşcături, se ridicau pe lângă focuri şi se întrebau 
strigând, ce se întâmplase, cei doi fugari reuşiseră să 
apuce cu cămilele lor pe cărare şi-o tuleau acum devale. 
În goana cea mai mare. 

împuşcăturile continuau mereu, înteţindu-se, dar, în 
pripa lor, Tuaregii nu-şi luau timpul să ochească şi 
plumburile lor se turteau de stâncile ce mărgineau 
poteca... 

Plecat adânc peste cămila lui, Sala nu contenea să 
scoată mici strigăte guturale, în chip de îndemn 
dobitocului... Tatăl Elisabethei se ţinea bine după el, 
tăcut, cu inima strânsă. 

Da, cu inima nespus de strânsă, căci îl chinuia părerea 
de rău că nu putuse smulge de aici şi duce cu sine şi pe 
fiica lui, rămasă în puterea Şeicului-Fantomă. 

înţelese însă repede că încercarea aceasta ar ti fost 
imposibil de realizat. Tuaregii l-ar fi surprins numaidecât, 
împreună cu însoţitorul său, în chiar clipa când ar fi 
încercat să se apropie de peştera în care fata era ţinută 
prizonieră. 

Acuma, ο singură soluţie se-nfăţişa celor doi evadați: să 
ajungă cât mai în grabă la postul lferuan şi să dea alarma 
mehariştilor comandantului care ar pornit, desigur, 
neîntârziat pe urma răpitorului fiicei lui. 

Pentru moment, pe podiş domnea fierberea cea mai 
mare. Tâlharii pustiei dăduseră de cadavrul tovarăşului 
lor, lungit dinaintea cortului, şi-şi dăduseră seama de fuga 
celor doi prinşi; acum dădeau cu toţii buzna la cămile... 
împuşcăturile se opriseră; dându-şi seama că cei doi 
îndrăzneţi se aflau acum prea departe ca să mai poată fi 
atinşi, ei se pregăteau să se arunce urmărirea lor. 

Mau Sanden dădea porunci peste porunci. Amenokalul 
ieşise din peştera unde se desfăşurase scena dramatică 
între el şi Elisabeth. 

Aducându-i-se la cunoştinţă cutezătoarea evadare a 
celor doi prizonieri, îşi înteţea ortacii: 

— Repede, mai repede! comanda el. trebuie ajunşi cât 
mai neîntârziat, altfel suntem pierduţi! Au să ne cază în 
spate Kufarii şi sclavii lor şaambi! 

Tuaregii se echipau de zor şi în cea mai posomorâtă 
tăcere. Nu se mai auzeau pe podiş decât mugetele aspre 
ale meharelor înşeuate, care păreau a nu prea se bucura 
de trezirea asta în toiul nopţii. 

În sfârşit, în mai puţin de cinci minute, vreo treizeci de 
voinici era cocoţaţi pe mehare... 

Mau Sanden lăsă pe loc vreo douăzeci din războinicii lui 
pentru paza taberei şi a prizonierei; apoi, punându-se în 
capul cetei lui, o tuli şi el pe cărarea care îngăduise 
captivilor să se depărteze de platou. 

Şi vânătoarea de oameni începu sub cerul înstelat... 

Terenul pietros al Hammadei nu permitea decât cu 
greu să se recunoască vreo urmă, dar Amenokalul îşi 
închipuia lesne că cei doi evadați luaseră direcţia 
Iferuanului. Era deci vorba de gonit năvalnic şi, printr-o 
manevră dibace, să-i încercuiască, apoi să-i silească a 
face cale-ntoarsă spre pustie. Fără arme şi fără merinde 
cum erau, cei doi îndrăzneţi fugari trebuiau la urmă să 
cadă în mâinile cruzilor lor vrăşmaşi. 

Dar Sala şi Maurannes nu aveau defel poftă să cază din 
nou în robie. Goneau drăceşte. Surpriza şi uluiala ce 
stârniseră pe podiş, le-ngăduise să ia un avans simţitor 
asupra potrivnicilor lor. Orientându-se după stele, ο 
ţineau întins spre nord, înspre lferuan. 

Sala continua să-şi aţâţe mehara lui, întorcându-şi 
totuşi, când şi când, capul, pentru a se uita înapoi; 
privirile lui pătrunzătoare scurmau noaptea, dar pe 
întinderea pietroasă a hammaaei nu zărea încă nimic. 

Un zâmbet de mulţumire încreţi buzele groase ale 
Şaambiului, acum nu se mai îndoia de izbândă. Meharist 
dibaci, nădăjduia să câştige un avans îndestulător pentru 
a face, pe Amenokal şi pe cetaşii lui, să se lase păgubaşi. 

Aproape de tot de el, industriaşul înainta fără a scoate 
un cuvânt. Nefericitul, era mai puţin priceput să-şi 
conducă  dobitocul, care-l zguduia groaznic, dar, 
resemnat, răbdător, îşi urma cursa. Nu se afla oare soarta 
Elisabethei în joc? De repeziciunea cu care vor ajunge la 
postul militar atârna mântuirea şi libertatea copilei lui, 
mult-iubite. 

Vreme de un ceas, vânătoarea de oameni continuă 
dârză, prin noapte; Tuaregii, şi ei, îşi chinuiau cât puteau 
animalele; totuşi, în ciuda strădaniilor furioase ale lui Mau 
Sanden, nu putură să întreacă pe fugari şi să execute 

manevra de învăluire care i-ar fi dat din nou în puterea 
lui. 

Ascunzându-şi cu greu furia, Amenokalul pricepu că ar 
fi fost primejdios să se aventureze mai departe decât 
atât, în direcţia Iferuanului. 

Detaşamentele de meharişti executau dese patrule în 
regiunea dunelor, la care ajunsese acum cu ceata lui. Era 
deci mai prudent să-şi întrerupă urmărirea şi să se 
înapoieze în toată graba sus, pe platou, care alcătuia o 
fortăreață naturală îndestulătoare ca să-i îngăduie să 
înfrunte, de-acolo, atacurile inamicului. 

— Destul! Stânga-mprejur! comandă Şeicul-Fantomă, 
cu un glas care suna dogit. 

Tâlharii pustiei se opriră. 

Începuseră a se gândi şi ei că urmărirea îi dusese cam 
prea departe, într-o zonă cu mult mai puţin sigură ca 
Hammada; aşa că nu aşteptară să li se repete a doua 
oară ordinul. 

Războinicii smuciră atunci cămilele îndărăt şi reluară 
calea bârlogului lor, plini de ciudă că lăsaseră astfel să le 
scape cei doi îndrăzneţi care îşi continuau goana, învăluiţi 
acum în nori de nisip, spre miază-noapte. 

Mau Sanden spumega de furie pentru acest eşec. 

Pentru întâia oară de când vântura el deşertul, doi 
oameni au reuşit să-şi bată joc de dânsul. 

Cu atât mai mult era însetat de răzbunare, şi şi-o 
făgăduia pe cât mai curând. 

Un rânjet crud îi lumină chipul sălbatic când se gândi 
că-i rămânea prizoniera şi că nimeni, de data asta, nu va 
izbuti să i-o smulgă... 

CAPITOLUL 6. 
LOCOTENENTUL GUIBERT 


Maurannes şi Sala goneau înainte, mâncând pământul. 
Câtva timp îi încolţise groaza că aveau să fie ajunşi 
curând din urmă de către hărţuitorii lor. Tâlharii, într- 
adevăr, scurtau distanţa ce-i despărţea. 

Deodată, un strigăt de victorie le scăpă din gâtlej: 
întorcându-se, văzură grupa 

Tuaregilor oprindu-se, apoi, după un minut două, 
făcând cale-ntoarsă în direcţia munţilor. 

De data asta erau salvaţi! Au să poată ajunge fără 
piedică Iferuanul. 

Negrul şi tovarăşul lui încetiniră dar galopul meharelor 
lor. 

Simţeau şi oarecare osteneală de pe urma probei grele 
prin care trecuseră cu succes. 

Vedeau acum zorile mijind la orizont... Un vânt călduţ 
înlocuia acum frigul care nu încetase a domni în cursul 
întregii nopţi... 

— trebuie să ne fi apropiat destul de mult de post, ce 
zici? întrebă, într-o doară, industriaşul, rupând muţenia 
care-o păstrase de la pornirea lor de pe platou. 

Cei doi oameni degeaba îşi plimbau privirile primprejur, 
nu văzură nimic, decât linia ondulată a dunelor. 

Ergul luase loc hammadei. Peste tot nisip, nisip şi iar 
nisip. Şi mai aveau cale de bătut... Câteva leghe, până să 
ajungă la Iferuan şi să dea alarma. 

Maurannes se simţea acum cât se poate de abătut, un 
chin ascuns îi răscolea adânc sufletul la gândul că fata lui 

rămânea în puterea Amenokalului îndârjit, că ore multe 
vor mai trece înainte ca să fie cu putinţă vreo intervenţie. 

Şeicul-Fantomă nu se va folosi oare de acest răstimp ca 
să-şi târască  prizoniera către vreun nou bârlog, 
necunoscut, unde nu va mai fi chip să se dea de ea? 

— Mai repede! spuse el cu glas înfundat. 

Din nou meharele îşi reluară galopul prin nesfârşirea de 
nisip. 

Sala nu crâcnea; nu-i era greu să priceapă ce groază 
încleşta inima tovarăşului său, pe care îl observa din când 
în când, cu coada ochiului. 

înaintau aşa de câteva minute, când, deodată, 
Şaambiul scoase o exclamaţie. 

— Ce?... Ce el întrebă Francezul surprins... 

Drept orice răspuns, negrul întinse braţul, arătând spre 
dreapta un nor de pulbere, care se ridica deasupra 
nisipurilor, la întâiile raze ale soarelui. 

Mai întâi, industriaşul îşi închipui că putea fi vorba de 
Tuaregii ce-i urmăriseră mai înainte, dar curând îi veni 
inima la loc. 

Dimpotrivă, se găseau dinaintea unei trupe de 
meharişti, ce veneau dinspre nord. Şi Sala începu numai 
decât să bată din palme fericit: 

— Mehariştii, sidi!... urlă el. Mehariştii din Iferuan! 

Şaambiul nu se înşelase; şi Maurannes, care-şi oprise 
cămila, putu recunoaşte repede cartuşierele în formă de 
V care luceau peste ilicele de pânză a noilor veniţi... 

Aceştia din urmă zăriseră pe cei doi călăreţi care-şi 
îndreptau goana cămilelor drept spre ei. 

— Salvaţi!... Acum suntem salvaţi!.. E detaşamentul 
locotenentului Guiber! 

Maurannes recunoştea, fără greutate, pe ofiţer. Acesta 
călărea cu câţiva metri înaintea detaşamentului său de 
Meharişti, în gellaba şi pantalonul lui arab şi cu chipiul în 
cap. 

Era vădit că şi locotenentul identificase pe industriaş, 
căci îşi puse cămila în galop. 

În mai puţin de trei minute ajunse pe Maurannes care, 
şi el, grăbise în întâmpinarea celuilalt. 

— În sfârşit, locotenente: Numai D-zeu te trimete! 

Cei doi bărbaţi îşi opriseră animalele alături unele de 
altele. Şi mehariştii opriseră, tăcuţi, şi tot aşa făcuse şi 
negrul. 

Chipurile ţepene ale mehariştilor nu trădau nicio 
uimire. 

Nu tot astfel era cu ofiţerul, a cărui faţă se vedea adânc 
răscolită de emoție. 

— Nu sunteţi cu Elisabeth? Ce-i cu ea întrebă Guibert. 

— Biata mea fiică se află acum în puterea lui Mau 
Sanden! 

— Mau Sanden!... Şeicul-Fantomă!... 

— Chiar el! Am să-ţi povestesc totul! 

Industriaşul începu să povestească viitorului său ginere 
aventurile dramatice ai căror eroi fuseseră de când 
părăsiseră lferuanul cu automobilul lor. 

Guibert ascultă fără a îndrăzni să-l întrerupă o singură 
clipă. Expresia plină de grijă a feţei sale arăta cât de 
copleşit era de spaimă. Şi doar ofiţerul purtase de grijă 
să-i prevină de primejdie pe cei trei imprudenţi care 
refuzaseră, cu atâta nepăsare, o escortă care i-ar fi însoţit 
până la Zinder! 

După ce Maurannes isprăvi, tânărul ridică încet capul: 

— Ascultă, domnule Maurannes, puţin timp după ce ne- 
am despărţit, la câţiva kilometri de lferuan, m-am simţit 
pradă unei spaime nelămurite. Mă bântuia presimţirea 
unei nenorociri. Ştiam că Şeicul-Fantomă dă târcoale prin 
împrejurimi. Comandantul şi-a dat seama de starea mea 
de spirit şi de preocupările mele. m-a autorizat să fac o 
recunoaştere, pe la sfârşitul nopţii. Graţie acestei 
iniţiative ne-am putut întâlni aci, la marginea Ergului. 

Înainte ca industriaşul să fi apucat a-i adresa o singură 
întrebare, locotenentul continuă: 

— De prisos să ne mai întoarcem acum la lferuan! Am 
pierde un timp preţios! Să πε repezim îndată de-a 

curmezişul hammadei şi să ne îndreptăm spre platoul 
unde sunt instalaţi tâlharii, până nu se hotărăsc să fugă. 
Nu ţin defel să găsesc cuibul gol!... 

— Scap-o pe Elisabeth! Te implor! 

Maurannes, implorator, nu-şi lua privirea de pe ochii 
tovarăşului său; acesta nu se putu împiedica să nu-i 
spună: 

— Crezi că nu sunt tot atât de interesat la liberarea 
logodnicei mele? Fii încredinţat că voi pune totul în joc ca 
să-i asigur liberarea în cel mai scurt termen... 

— Sidi locotenent! Noi trebuie fim cu mare băgare de 
seamă. Noi lucreazam cu metoda! 

Cei doi Francezi se întoarseră. Cel. Care intervenise era 
Sala, Sala care nu se mişcase de la începutul convorbirii 
lor şi care-şi luase îndrăzneala acum să-şi dea părerea. 

— Te rog să-l scuzi pe şaambi-ul meu, interveni 
Maurannes, e puţin cam familiar. 

— Ba nicidecum! tăie ofiţerul. Nu uita că-i datoraţi 
libertatea. Mulțumită iniţiativei lui aţi putut scăpa 
amândoi de tâlharii deşertului! la să auzim, bravule, ce-ai 
vrea să ne spui? Fără îndoială că-ţi închipui că o să-mi 
arunc detaşamentul asupra platoului unde s-au instalat 
tuaregii, ca să-i atac? Ar însemna să mă iei drept naiv! Eu 
sun un vechi meharist, Sala, şi ştiu foarte bine că ο 
singură metodă ne va îngădui să ajungem la ei şi să 
liberăm pe prizonieră... Metoda aceasta este viclenia. 

Negrul ridică capul. Roger Guibert urmă să-şi expună 
planul: 

— Trebuie, cu orice preţ, să reuşim a ne furişa până la 
lagărul Tuaregilor. Voi lăsa în urmă pe oamenii mei. 
Puteţi, unul sau cel alt, să-mi ajutaţi s-o regăsesc pe 
Elisabeth? 

— Ştii bine, Roger, că eu nu-mi voi îngădui pace până 
ce nu-mi voi fi regăsit fiica! 

— Şi la mine uşor putem fi călăuz la Sidi locotenent! 
supralicită credinciosul Sala. 

— Dacă-i aşa, nu mai avem decât să pornim la lucru! 

Înainte! Când vom fi ajuns în zona hammadei, vom 
cerceta din nou situaţia şi vom hotărî toate măsurile 
potrivite. 

O comandă scurtă răsună şi detaşamentul se regrupa. 
Toţi aceşti meharişti dădeau dovadă de o disciplină 
admirabilă şi de un devotament minunat. Cea mai mare 
parte dintre ei erau șaamba, ca şi Sala... 

În cea mai mare tăcere, mehariştii urmară, în sens 
contrar, pista pe care o lăsaseră, în urma lor, cei doi 
fugari. 

Sala şi industriaşul călăreau dea dreapta şi dea stânga 
locotenentului. Aceleaşi preocupări chinuiau mintea celor 
trei bărbaţi. Se gândeau la Elisabeth şi la toate primejdiile 
care o păşteau în puterea Amenokalului. Toţi erau grăbiţi 
s-o regăsească, sănătoasă şi teafără. 

Timp de o oră, îşi urmară drumul prin deşert. Uneori, 
unul din meharişti se depărta ca ecleror, apoi se întorcea 
şi comunica şefului său rezultatul cercetărilor sale. 

Până acum nimic nu părea să poată aduce vreo 
întârziere înaintării detaşamentului, când. Deodată, chiar 
în momentul în care ofiţerul şi tovarăşii săi voiau să 
ocolească ultimele linii ale dunelor, ca să se aventureze 
de-a  curmezişul hammadei, unul din meharişti se 
întoarse. Aducând o ştire importantă. Surprinsese urma 
unui Tuareg care da târcoale prin apropiere, pe coline... 

îndată, Roger dădu ordinele cuvenite: îşi da foarte, bine 
seama că era vorba de o iscoadă pe care trebuie s-o fi 
trimes Amenokalul ca să supravegheze regiunea: 

— Nu trebuie să lăsăm ca tâlharul acesta să se întoarcă 
şi să-l alarmeze pe şeful său! declară el. trebuie să-l 
răpunem sau să-l capturăm, cu orice preţ. 

Goana după iscoadă fu organizată numai decât, 
mehariştii erau familiarizați cu acest fel de operaţii, de 
atâta vreme de când duceau lupta dârză contra rezz-ului. 

Detaşamentul, în câteva clipe, după ce primise ordinele 
şefului, se resfiră; în scurt timp ajunseră la locul unde 
eclerorul lor descoperise urma. 

— Tuaregul a cotit spre Vest, ca să nu se izbească de 
grupul nostru, declară ofiţerul, care sărise, timp de câteva 
clipe, jos de pe cămila lui. la uitaţi-vă, urma se 
depărtează... E proaspătă de tot, omul nu trebuie să fie 
departe! 

Într-adevăr,  tâlharul nu era departe, manevra 
mehariştilor interzicăndu-i orice întoarcere în direcţia 
munţilor, el voia să se lanseze acum prin Erg. 

O goană impresionantă se porni atunci. În câteva 
rânduri, Tuaregul, care se vedea hărțuit, se întoarse ca să 
tragă asupra urmăritorilor săi, al căror cerc se strângea 
încetul cu încetul în jurul lui. Dar locotenentul deveni 
nerăbdător. Goana asta ameninţa să se prelungească la 
nesfârşit, în dauna aceleia pe care ţinea s-o libereze cât 
mai repede. Ofiţerul smuci puşca ce-i atârna de şea. 
Oprindu-şi cămila, puse arma la ochi şi ţinti cu grijă în 
tâlhar, care în momentul acesta trecea de-a lungul dunei. 
Detunătura pocni, urmată îndată de strigăte de triumf ale 
mehariştilor. Atins în ceafă, de glontele dibaciului ţintaş, 
Tuaregul se nărui de pe cămila lui, care, speriată îşi urma 
goana disperată prin deşert. 

În câteva clipe, toţi oamenii detaşamentului se adunară 
în jurul cadavrului. 

Tuaregul căzuse cu braţele încrucişate. Roger Guibert, 
sărind jos de pe cămila lui, îngenunche lângă el şi 
constată numai decât că moartea fusese fulgerătoare. 

— Bravo! Roger... Ai un ochi de vultur şi o mână care 
nu dă greş! 

Un zâmbet trecu pe buzele ofițerului. 

— E un noroc că banditul acesta ne-a ieşit în cale, 
declară el. Fără îndoială că asta ne va ajuta să izbutim în 
operaţia pe care o proiectăm! 

— Ce vrei să spui? încercă să întrebe industriaşul, pe 
care declaraţiile acestea îl intrigaseră adânc. 

Ofiţerul nu răspunse. Se grăbi să scoată /ithamul care 
acoperea faţa mortului. Tuaregul avea ochii mari deschişi. 
Fără a pierde timp, Roger continuă să-l dezbrace. După ce 

isprăvi luă pantalonul şi surtucul victimei sale; apoi se 
dezbrăcă de uniformă. 

— Ei, dar ce-i asta? exclamă Maurannes. Nu cumva te 
faci Tuareg? 

— Αἱ ghicit, răspunse îndată locotenentul. 
Deghizamentul, pe care mi l-a oferit cu atâta amabilitate 
tâlharul ăsta, îmi va îngădui s-o regăsesc pe Elisabeth. 

— Cum!... exclamă industriaşul, ai să te duci singur de 
tot la lagărul Şeicului-Fantomă? 

-- Lithamul îmi va acoperi trăsăturile şi va înlătura 
orice bănuială, întâmpină ofiţerul, continuând să se 
îmbrace. Obrazul meu e destul de ars de soarele 
deşertului şi sunt cam de aceeaşi statură cu ticălosul 
ăsta! Deghizarea aceasta îmi va îngădui deci să pătrund 
în lagăr. Cunosc la perfecţie dialectul domnilor acestora, 
deci nimic nu-mi va fi mai uşor decât să ajung până unde 
va trebui. 

— Atenţie! Amenokalul e foarte bănuitor.. 

— N-avea nicio teamă. Cunoşti zicala arabă: Vulpea e 
vicleană dar şacalul n-are, nici el, cap de oaie. Voi avea în 
sfârşit prilejul să pun capăt blestemăţiilor banditului 
acestuia şi fiţi încredinţat că nu-l voi lăsa să-mi scape, fie 
ce-o fi! 

— Nu zic, am înţeles, dar, protestă tatăl prizonierei, nu- 
ti închipui totuşi că eu am să stau cu mâinile-n sân, în 
timp ce d-ta te vei duce în ajutorul Elisabethei)! 

— Fiţi pe pace! Veţi avea fiecare de îndeplinit şi rolul 
dv.! 

Vorbind, Roger îşi trăsese vălul peste obraz. 

Industriaşul se putu încredința că aducea leit cu 
Tuaregul. 

Dar ofiţerul nu-i lăsă timp să-i facă complimente. Luă 
un pacheţel din buzunarele şeii, apoi, după ce-şi adună în 
jurul lui toţi oamenii, le expuse planul pe care spera să-l 
ducă la bun sfârşit. 

Mehariştii aveau atâta încredere în dibăcia şi curajul 
şefului lor, că nu se îndoiau de reuşita lui şi, în cursul 

expunerii sale, scăpau din când în când un murmur 
aprobator... 

— Vasăzică, suntem  înţeleşi, încheie locotenentul 
întorcându-se către industriaş. D-ta şi Sala vă apropiaţi de 
platou, ajutaţi de întunericul nopţii, dinspre partea falezei. 
Cu niţel curaj încercaţi să escaladaţi râpa ca să luaţi pe 
bandiți pe la spate! Până una alta, eu le prepar un foc de 
artificii să-i meargă pomina! 

— Cu toate astea, dacă te găseşti în primejdie?... 

— Detaşamentul va executa un marş de ocolire, aşa ca 
prezenţa lor să nu fie semnalată de ocupanţii podişului. 
Oamenii mei se vor ascunde apoi la pândă, sub direcţia 
voastră, printre stânci, şi vor aştepta fluieratul meu din 
signal ca să lucreze, orice s-ar întâmpla... 

Dar am pălăvrăgit destul! Înainte, la drum! 


E τις ας. 


CAPITOLUL 7. Ν 
O INCERCARE CUTEZATOARE 


Aşa cum îşi schimbase hainele, aşa Guibert luă măsura 
de prevedere să schimbe şi cămila; doi din oamenii lui 
reuşiseră să prindă mehara victimei lui, care se oprise la 
câteva sute de metri mai încolo.. 

Acum iluzia era desăvârşită. Locotenentul putea fi luat, 
cât se poate de bine, drept un Tuareg adevărat. 

La o scurtă comandă a ofițerului, care se pusese iar în 
capul grupului său, mehariştii o luară din ioc, părăsind 
cadavrul tâlharului în prada hienelor şi şacalilor lacomi, 
care nu aveau să întârzie să vie la ospăț. 

Din nou, reluară pista Hammadei, dar, ajunşi la 
marginea liniei dunelor, detaşamentul se opri. 

Într-adevăr, din observatorul lor Tuaregii îi puteau 
surprinde, dacă o luau otova prin şesul imens care se 
întindea leghe întregi până la regiunea muntoasă. 

— Acum a venit momentul să ne despărţim. 

Locotenentul întinse mâna industriaşului, care se grăbi 
să i-o strângă cu duioşie şi recunoştinţă; apoi, după un 
gest prietenos către oamenii detaşamentului său şi după 
o ultimă lămurire, se depărtă singur. 

Câteva minute, Roger continuă să tropotească pe 
terenul pietros... Scutul de piele de antilopă bătea flancul 
cămilei, care continua a se depărta în trap viu, luând-o 
drept spre linia albastră a munţilor. 

Căldura era apăsătoare dar ofiţerul era demult dedat 
cu atmosfera deşertului. 

În mai multe rânduri îşi trecu mâna peste tunica lui, ca 

să se încredinţeze că pacheţelul pe care-l scosese 
adineauri din buzunarul şeii, era tot acolo. Un zâmbet 
răutăcios îi licări în ochi. Fără-ndoială că se gândea la 
stratagema ce-şi propusese s-o întrebuinţeze pentru 8 
libera pe prizonieră, dar privirile i se-ntunecară curând. 

Îşi aminti de ceasurile de groază prin care trecea 
Elisabeth, temându-se să nu i se fi întâmplat logodnicei 
lui vreo nenorocire în timpul nopţii... 

Cuprins de îndârjire, începu să lovească cu pintenii 
mehara şi ochii lui se aţinteau spre platou, care se 
desluşia acum luminat de razele orbitoare ale soarelui. 

Roger era deprins să suporte scânteierile deşertului, 
care-ţi iau de obicei ochii. Când şi când ducea mâna 
straşină la frunte, ca să poată observa mai bine 
împrejurimile. 

Avuse grijă să-şi petreacă la încheietura dreptei brăţara 
de marmoră, cu vine, a victimei lui, căci lipsa acestei 
podoabe ar fi putut trezi bănuielile celorlalţi bandiți. 

În sfârşit ofiţerul pătrunse în regiunea de stânci. Era 
uşor să se întindă o cursă în zona asta, care oferea atâtea 
ascunzişuri, dar Roger păstra mereu aceeaşi siguranţă de 
sine şi aceeaşi credinţă în izbândă. 

Nu uitase nimic din amănuntele şi lămuririle ce i le 
daseră cei doi fugari din tabăra Tuaregilor. 

Acum zărea cărarea care şerpuia în sus, pe coasta 
muntelui, care îngăduia să ajungi la podiş. 

— Înainte! murmură el, înteţindu-şi înc-odată mehara. 

Roger îşi închipuia, fireşte, că-l pândeau, că războinicii 
Amenolcalului îi surprinseseră prezenţa. Rămânea însă, în 
acelaşi timp, convins că duşmanul îl lua drept camaradul 
lor trimes în iscoadă. Va trebui să-şi joace bine rolul! 

Dar primejdiile de tot felul nu erau în stare să-l facă pe 
locotenent să dea înapoi, sau măcar să se codească. Ştia 
că viaţa, că onoarea aceleia pe care o iubea, se găseau 
acum în joc; pentru a o salva, va încerca imposibilul. 

Mehara îşi încetinise mersul; începea să urce panta. 

Roger studia cu atenţie stâncile, întortocheturile şi 

scobiturile înconjurătoare, aşteptându-se în fiece clipă să 
vază răsărind umbra vreunui Tuareg de după stâncile 
care mărgineau drumul. 

Totuşi, abia la sfârşitul urcuşului, în apropierea 
imediată a platoului, falsul nostru Tuareg dădu cu ochii de 
o sentinelă. 

Fără a se codi o clipă, ridică în sus mâna şi mormăi un 
scurt „selam” şi-şi urmă drumul, încă urcător. 

De acolo şi începea să simtă un miros usturător de fum, 
care vestea existenţa focurilor de bivuac în apropiere. 
Vasăzică tabăra era acolo. 

Intr-adevăr, ofiţerul, ajungând pe platou, descoperi în 
puţine clipe partea locului unde tâlharii deşertului îşi 
legaseră cămilele. Sărind sprinten din spinarea meharei, 
o conduse de dârlogi spre celelalte dobitoace şi o priponi 
bine. 

— N-ai dat de nimic, Musa?... 

Roger cu greu putu ascunde o tresărire. 

Un voinic înalt, cu faţa voalată de un /itham, stătuse 
tolănit la mică depărtare de grupul meharelor. Se ridicase 
şi venea acum spre el. 

Locotenentul se întoarse. Cea mai mică şovăială putea 
să-l dea de gol şi să-i devie fatală... 

Din fericire, desăvârşita lui cunoaştere a dialectului 
tuareg îi îngădui să biruie greaua încercare a momentului, 
fără să trezească bănuielile tânărului tâlhar. 

— N-am întâlnit nimic bătător la ochi, răspunse εἰ 
simplu. 

-- Amenokalul te aşteaptă în peşteră. 

— Mă duc să-l văd numaidecăt. 

Intinzând braţul cu brăţara, Roger trecu, în timp ce 
celălalt se duse să se lungească iar în locul ce-l ocupase 
cu un minut înainte. 

Tuaregul nostru deghizat, plimbându-şi repede privirile 
primprejurul lui, îmbrăţişa podişul pe care cetaşii 
prădalnici îşi  aşezaseră tabăra. Călăuzindu-se de 
lămuririle ce-i dase Maurannes, descoperi repede peştera 


—— 50 —— 


care se deschidea nu departe de acolo, în faleză. 

Inima cutezătorului bătea tare, în momentul acela, nu 
atât de teamă, ci pentru că-şi zicea că avea s-o găsească, 
fără îndoială acolo pe prizonieră. 

îşi urmă drumul, salutând în treacăt, la iuţeală, cu 
mâna ridicată, ρε tuaregii chirciţi turceşte în jurul 
focurilor. Unii din ei fierbeau şi amestecau de zor nişte 
CUŞCUŞ. 

ΕΙ imita în momentul acela la perfecţie mersul mlădiu şi 
cam repede al tâlharilor pustiei, aşa că în nimeni nu se 
trezea vreun prepus în privinţa identităţii noului-venit, 
fiecare crezând că e agerul Musa, pornit în recunoaştere 
ceva mai înainte. 

Peste două minute, falsul Tuareg ajungea la intrarea 
grotei. Fără nicio codeală, pătrunse înăuntrul adăpostului. 

Zări numaidecât pe Amenokal, şezând turceşte pe o 
rogojină. 

Un fior îl furnică prin tot trupul, când desluşi, ceva mai 
încolo în umbră, rezemată de peretele stâncii, o formă 
omenească... 

Era Elisabeth, stând mereu cu ochii mari la pândă, 
strângând mereu în mâna ei un pumnal pe care nu-l 
părăsise o clipită în tot restul nopţii. 

Mau Sander, de altminteri, nu mai stăruise. Fuga 
prizonierilor lui, cele câteva ceasuri cât  lipsise, 
întoarcerea lui de la goana istovitoare, neastâmpărul în 
care se găsea până avea să se întoarcă Musa, pe care-l 
repezise după ştiri, toate astea depărtaseră, pentru 
moment, pe frumoasa captivă din gândurile lui. 

Şi totuşi, biata copilă aştepta, cu inima strânsă de 
teamă, tresărind la cel mai mic zgomot, încordându-se să 
nu se lase biruită de oboseală sau de deznădejde care 
puteau s-o lase slabă şi dezarmată în faţa banditului de 
temut care o cucerise. 

Drept vorbind, nefericita simţise tresărind şi crescând 
speranţa în pieptul ei, când se produsese alarma pe 
podiş, în urma evadării tatălui ei şi a credinciosului Sala... 


ee ος ως 


Îşi da, într-adevăr bine seama că cei doi oameni 
sănătoşi şi teferi, se vor grăbi să ajungă cu orice preţ la 
lferuan şi să scoale în picioare postul mehariştilor... Un 
detaşament va porni şi va încerca s-o libereze. In cel mai 
scurt timp... 

Cu toate astea, prizonierei nu-i da, în momentul acesta, 
câtuşi de puţin în gând că Tuaregul care se ivise în gura 
grotei şi care înainta, oprindu-se în faţa Amenokalului, era 
Roger, Roger al ei, la care alergau neîncetat cele mai 
scumpe gânduri ale ei... 

Fata, tot nemişcată, aştepta. 

Clasul ursuz al lui Mau Sanden, adresându-se omului 
său, o făcu să tresară: 

Te-ai întors din Erg, Musa? 

Da, din Erg! răspunse ofiţerul, cu glasul cel mai liniştit. 

— Şi n-ai descoperit nimic suspect? Kufarii n-au dat 
încă niciun semn de viaţă? 

— N-am dat de nicio urmă de Kufar. 

— Nil încape nicio îndoială că fugarii au reuşit s-ajungă 
la lferuan. 

— Fii pe pace, Mau Sanden!... Fugarii n-au să mai 
ajungă niciodată la Iferuan! Grija asta poţi să ţi-o iei de-a 
cum de la inimă. Musa ştie ce ştie! 

Şi în timp ce rostea aceste cuvinte, falsul Tuareg îşi 
mângâia patul carabinei ce-o purta în bandulieră. 

O lucire scăpără în ochii Amenokalului: 

— Cum? exclamă el. l-ai răpus cumva? 

— Am tras în ei, chiar în clipa când se opriseră, 
prosteşte, la piciorul unei dune. 

Mau Sanden bătu din palme, bucurat: 

— Ai lucrat minunat, Musa, declară şeful. Nu-ţi închipui 
cât mă temeam de urmările evadării acestor doi câini! 

— Avem întărituri fireşti straşnice şi putem înfrunta 
toate asalturile, întâmpină ofiţerul deghizat, care simţea 
înzecindu-i-se siguranţa. 

— Nici vorbă, poziţia noastră este de necucerit şi nu ne- 
ar fi greu să respingem un asalt în mase, dar ar ἢ 


ο ον ανα 


primejdios să nu veghem cu zece ochi; Kufarii sunt 
vicleni, trebuie pază bună, mai mult ca oricând. 

— Kufarii n-au ca Mau Sanden inima de leu şi 
îndrăzneala panterei! N-au încercat ei în atâtea rânduri să 
puie mâna pe el? n-o să le meargă nici data asta şi 
niciodată; 

Complimentul ce i-l făcuse falsul Musa, păru a pricinui o 
părere deosebită Amenokalului; se ridică, apoi spuse 
vesel vizitatorului său: 

— Am să-ţi dăruiesc un colan de chihlimbar pentru 
isprava ta vitejească. 

Mau Sanden se întoarse puţintel cu faţa-n colo, ca să ia 
darul făgăduit. 

Ofiţerul profită numaidecât de asta. Pentru 8 se apleca 
şi a face un semn captivei, ca s-o facă să înţeleagă că-n 
faţa ei se afla un prieten tainic.. 

Elisabeth încremenise, nespus de uimită. Aşa de puţin 
se aştepta la un asemenea semn din partea acestui 
Tuareg, că nu ştia ce atitudine să ia... 

Dar deja Amenokalul se întorcea către vizitatorul său, 
care-şi reluase nemişcarea; şeful scosese dintr-o lădiţă un 
şirag de chihlimbar, prădat, nici vorbă, de la vreo 
caravană, şi-l întinse ofițerului: 

-- lacă, Musa, ţine; mie mi-s dragi oamenii viteji şi 
isteţi. 

Falsul Tuareg făcu o plecăciune respectuoasă, în timp 
ce căpitanul îi petrecea singur colanul pe după gât... 

— De-acu Mau Sanden nu mai are ce se teme din 
partea duşmanilor lui! 

— Bine, voinice, poţi pleca. Să ştii, Musa, că sunt 
mulţumit de tine! 

Ofiţerul nu mai zăbovi. Ştia că un gest, o atitudine 
neîndemânatică din partea lui, putea compromite totul, 
aşa că, luând acelaşi mers ca la venire, plecă, fără să 
rişte o singură aruncătură de ochi în direcţia captivei, 
care tot înlemnită rămăsese, cu toată adânca emoție care 
făcea să-i bată inima. 

Elisabeth, ce-i drept, avea motive serioase să nu-şi 
revină din uimire. Timp de câteva minute ea mai observă 
pe acest necunoscut, ale cărui atitudini nu-i puteau. 
Fireşte, aminti pe acelea ale logodnicului ei. 

Cu toate astea, ea văzuse bine... Ea nu era jucăria unui 
vis... Fireşte, nu putuse înţelege ce vorbiseră între ei cei 
doi tâlhari, dar semnele acelea şi gesturile acelea 
misterioase o încurajau să-şi spună în gând că avea de- 
acum un prieten, aci în tabără... 

Fata îşi dădea acum frâu mai liber închipuirii ei; se 
simţea mai puţin deznădăjduită, mai puţin abătută... Fără 
îndoială, mehariştii din lferuan trebuie că întreţineau 
legături cu vreunul din bandiți... Tuaregul, al cărui litham 
ο împiedicase să-i deosebească trăsăturile, îşi trăda 
desigur tovarăşii şi şeful... măcar că acesta îl dăruise cu 
un colan pentru serviciu credincios. În schimbul unei mite 
grase, el arătase probabil mehariştilor din Iferuan unde se 
afla închisă prizoniera... 

Din fericire, Amenokalul nu observa emoția adâncă ce 
o turbura acum atâta pe vecina lui. 

Părăsi şi el grota, puţin timp după plecarea falsului 
Musa. 

Un Tuareg apăru curând în peşteră. Aducea pe o tavă o 
porţie de cuşcuş pe care nomazii o preparaseră, ca de 
obicei, cu asram şi cram-cram. 

Cu toate că nu avea nicio poftă de mâncare, Elisabeth 
mâncă ce i se adusese, căci îşi spunea că-i trebuia să-şi 
pună puterile la loc, în caz că s-ar repeta din nou atacul 
de mai înainte al banditului. Mau Sanden nu reuşise să-i 
ia pumnalul, pe care tot îl mai păstra în cingătoarea ei, 
dar el nădăjduia, desigur, să biruie curând revolta şi 
rezistenţa încăpăţânată a captivei lui. 

Fata, simțind că încolţeşte în ea o nouă speranţă, 
aştepta cu nerăbdare — ce anume?... Nici ea nu se putea 
dumiri... 


—— 54 —— 


CAPITOLUL 8. 
DJINII INTERVIN 


Liniştea platoului nu fu turburată de nimic, toată ziua. 

Tuaregii îşi vedeau de trebile obişnuite. 

Ofiţerul nostru, având grijă să ocolească cine ştie ce 
întrebări neprevăzute şi stânjenitoare, care ar fi putut 
face pe tâlhari să-i bănuiască identitatea adevărată, făcu 
pe ostenitul şi se duse să se culce aproape de locul unde 
erau priponite meharele. 

Cu capul pe o şea, se prefăcea că doarme, dar când şi 
când genele i se întredeschideau uşor, iscodind cu 
stăruinţă vecinii οἱ  chibzuindu-şi cu toată grija 
amănuntele planului său. 

Din vreme în vreme, de asemenea, mâna lui Roger 
disiparea sub manta şi-şi pipăia pachetul misterios... 
Ofiţerul abia îşi stăpânea nerăbdarea. 

Trebuia să aştepte până se va face noapte înainte de a 
se pune pe lucru. Câte-odată întindea urechea şi căuta să 
prindă ceva din vorbele vecinilor lui mai aproape de el. 
Dar tuaregii jucau zaruri sau discutau de jafuri şi atacuri 
de caravane... 

Pe muchea  podişului, sentinela veghea mereu, 
scociorind neîncetat cu privirile agere hammada care se 
întindea cât cuprindeai cu ochii, incendiată de un soare 
neîndurat... 

Lungit nemişcat, ofiţerul se frământa în gând; ştia că 
detaşamentul lui execută acum manevra de ocolire pe 
care o poruncise el înainte de a porni la podiş. 

Liniştea care stăruia în tabără îl încuraja în credinţa că 

duşmanul nu surprinsese prezenta prin preajma locului a 
mehariştilor. 

În momentele acestea Maurannes, Sala οἱ inimoşii lor 
tovarăşi trebuie că escaladau stâncile care, de cealaltă 
parte a hammadei, puteau duce în apropierea platoului. 

Nici vorbă, era o trecere periculoasă aceea; trebuia să 
nu suferi de amețeli ca să apuci drumul acela, dar Roger 
cunoştea îndeajuns sângele rece şi îndrăzneala 
ajutoarelor lui din această expediţie, ca să fie încredinţat 
că vor birui toate piedicile. 

Se lăsa seara, când, deodată, ofiţerul tresări; un huhuit 
lugubru de huhurez se auzi în apropiere. 

Roger zâmbi sub lithamul lui... Prietenii săi erau 
aproape de tot, ascunşi pe după stânci. Îi aduceau la 
cunoştinţa, în felul acesta, că-l aşteptau pitulaţi prin 
stâncăria care domina platoul. 

Putea aşadar, oricând, să se pună pe lucru. 

Falsul Tuareg băgă repede de seamă că huhuitul acela 
al păsării de noapte trezise şi atenţia celorlalţi tuaregi... 
Se ridicau neliniştiţi prin tabără, războinicii plimbau priviri 
întrebătoare în direcţia din care pornise semnalul... 

Ofiţerul se hotări să intervină: 

— Ei, n-aţi recunoscut ţipătul huhurezului? întrebă εἰ 
venind să se aşeze lângă jucătorii de zaruri. 

— Vezi că huhurezii nu prea obişnuiesc să se abată prin 
partea asta a pustiei, obiectă unul din tâlhari. N-ar găsi cu 
ce să se nutrească. 

— Hm!... De!... de!... Mai ştii?... Poate n-o fi vorba chiar 
de un huhurez ca toţi huhurezii! Da, zău, mai că-mi vine 
să crez!... Ba, dacă vreţi să vă spui adevărat, cred chiar 
de-a binelea... 

— Ce? ce tot îndrugi tu, măi Musa? 

Tuaregii începură să se strângă ciucure, tot mai mulţi, 
împrejurul locotenentului... Păreau tare neliniştiţi dar 
Roger, care cunoştea de minune superstiţiile lor şi 
pornirea lor de a crede în mod naiv toate legendele cu 
minuni şi vrăji care te bagă în răcori, se grăbi să urmeze 

cu glas mai misterios: 

— Cum, voi nu cunoaşteţi povestea aia veche eu 
huhurezul, care-am auzit-o din gura unui Marikiko bătrân 
de prin Ualiminden?... se poate?... 

— Ei, spune-o zău, Musa, hai spune-o! 

Ofiţerul se aşeză turceşte lângă foc; vreo cincisprezece 
tuaregi îl înconjurau acum, aţintind stăruitor asupră-i 
privirile, în care se citea oarecare nelinişte: 

— Ştiţi doară şi voi, începu Roger, că există anumite 
împrejurări când sufletele morţilor se întrupează în trupuri 
de cucuvăi, bufnite, huhurezi... De-o pildă, nenorociţii 
rătăciţi prin nisipurile pustiei, pe o noapte scăldată de 
razele lunii, se întâmplă să piară, dar sufletele lor se duc 
să locuiască în trupuri de cucuvăi sau de huhurezi şi revin 
să turbure pe cei în viată... Aştia sunt Djinni blestemaţi, 
aducători de nenorocire, duhuri rele primejdioase! 

— Şi pe cât crezi tu, noi avem un Djinn în apropierea 
noastră? 

— Nu pot să vă jur, dar cum ziceţi voi că huhurezi 
adevăraţi nu se pomenesc prin partea locului... 

Ofiţerul ridică din umeri, lăsându-i pe ei să tragă 
încheierea. Vecinii lui se simțeau din ce în ce mai 
încurcaţi în tăcerea care se făcu... Viteji şi îndrăzneţi în 
luptă, ei se simțeau slabi şi înspăimântați ca nişte copii 
când venea vorba de lumea necunoscutului οἱ 
miraculosului. 

— Dar bine, al cui să fie sufletul Djinnului?... 

— Poate al unuia din fugarii pe care i-am omorât eu 
acum câteva ceasuri, pe lângă dune! 

— Păi dacă-i aşa, îndrăzni să-şi dea cu părerea unul din 
tâlhari, cine ştie de ce avem a ne teme din partea lui... 
Am auzit că Djinnii Kufarilor ar fi mai înfricoşători ca 
ceilalţi... Le e sete şi beau sângele victimelor lor. 

— Ba eu am mai auzit zicându-se că vin să le crape 
dehii şi că-i fac să moară de sete şi de foame prin pustie. 
Mulţi conducători de cămile şi-au pierdut astfel minţile, 
rătăciţi οἱ hărţuiţi pe piste rele de ţipetele lor amorţii! 

Roger continua a vorbi şi a-i înfricoşa... 

Nimeni nu încerca acum să-l întrerupă... Noaptea se 
lăsa încet, dar părea că ascultătorii din jurul lui nici nu 
băgau de seamă; privirile lor înfrigurate se boldeau toate 
la el... Frica apăsa asupra grupului nemişcat. 

Niciodată ofiţerul nu-şi jucase în mod aşa de 
îndemânatic rolul; evoca minunat legendele fantastice pe 
care le auzise mai-nainte la postul din lferuan din gura 
mehariştilor şaaba. Vecinii se uitau în gura lui. Uitând de 
tot ce era în jurul lor. Ameninţările ce-i pândeau din 
partea duhurilor rele li se păreau, în momentele acelea, 
cu mult mai de temut decât toate uneltirile ce puteau 
încerca împotriva lor mehariştii... 

— Dar uite că nu se mai aude nimic, întâmpină, după 
câtva timp, unul din luptători. Djinnului i-o fi fost frică şi 
şi-a văzut de drum. 

Falsul Tuareg dădu cu îndoială din cap: 

— Să nu zici deloc asta, tovarăşe... Ba chiar dimpotrivă, 
mie mi s-a părut... mi s-a părut că aud un fâşâit ciudat 
aproape de tot de mine... 

— Un fâşâit?... 

Grupul, înfiorat, cuprins’ de-o nelinişte, începul să se 
agite, mâinile strângeau mânerele săbiilor sau ale 
pumnalelor... 

Privirile pătrunzătoare a lui Roger surprindeau tremurul 
convulsiv care agita mâinile vecinilor lui... 

Atunci, mai hotărât ca niciodată să înzecească alarma 
tâlharilor pustiei, el stărui: 

— Nu simţiţi şi voi în jurul vostru un miros... un miros 
de pucioasă? 

Tuaregii începură a adulmeca aerul, a căuta să 
deosebească mirosul de care ciudatul Muşa pomenise 
aşa, deodată, dar nu putură deosebi nimic nefiresc în 
adierile serii... 

— Ce te face să vorbeşti aşa?... Noi nu simţim nimic! 

— Cu atât mai bine pentru noi... Căci dacă mirosul 
acela n-ar fi fost numai părere, apoi era semn că Djinnul 

avea de gând să ne joace un renghi din cele mai groaznic. 

— Ce, ce putea să facă? 

In timp ce vecinii lui stăteau tot aplecaţi, Roger duse 
mâna la pacheţelul misterios pitit în haina lui. Era vremea 
să lucreze şi să dezorganizeze rezistenţa pe care tâlharii 
ar putea-o opune adversarilor lor, rămaşi până acum 
nevăzuţi. 

— Vedeţi voi focul ăsta... stărui falsul Tuareg. Ei bine, 
dacă Djinnul dă târcoale pe-aici... flăcările au să capete o 
culoare supranaturală... 

Apoi, răsucindu-se subit şi întinzând un braţ spre 
dreapta, ofiţerul scoase un strigăt: 

— Aoleo— Uite-l! 

Toţi ca unul, Tuaregii întoarseră capetele în direcţia 
arătată, holbând ochii în gol. 

Roger se folosi repede de prilej şi zvârli în foc o parte 
din conţinutul pachetului păstrat de atâta vreme. 

Numaidecât izbucniră exclamaţii de uluială din toate 
părţile: focul căpătase acum o culoare vede... Focul 
bengal pe care-l turnase ofiţerul lumina cu reflectări 
fantastice toată partea aceea a platoului. 

Se ridicară numaidecât strigăte de groază şi de 
deznădejde din toate părţile... Tuaregii se risipeau ca 
potârnichile, fugind care încotro, cât. Mai departe del 
focul vrăjit de prezenta duhului rău. 

-- Djinnul e aici! L-am văzut! 

— Păzea! sugrumă pe oricine de care dă în cale. 

— Are să ne sugă sângele ca vampirii fioroşi... 

Se ridicau umbre curteneşti din toate părţile; toţi cei 
care nu ascultaseră poveştile fantastice ale falsului Musa 
vedeau fuga. Ca să-şi dea seama de lumina ciudată ce se 
produsese împrejur... 

Atras de strigătele oamenilor lui, răsări peste puţin şi 
Amenokalul. 

Sprâncenele i se încruntară zărind focul verde care era 
acum pe sfârşite. 

Izbucni într-un râs batjocoritor. 


—— 59 —— 


— Apropiaţi-vă, fii de gazele, inimi de hiene ce sunteţi! 
Nu e la mijloc nicio vrajă. Un mucalit şi-a râs de voi şi v-a 
jucat o festă! 

Dar, aproape de tot, lugubrul huhuit de huhurez răsună 
iarăşi, crescând spaima ce domnea printre nomazi; 
Tuaregii scoteau ţipete zăpăcite, se aşteptau din clipă în 
clipă să fie atacați de Djinn. 

Şeful, neputincios în faţa uluielii generale, pierduse 
autoritatea cu care încerca să-i liniştească. 

În momentul acela, alte două focuri din apropiere se 
colorară şi ele în verde, falsul Musa profitase de 
zăpăceală ca să arunce şi restul proviziei lui de praf în 
flăcări şi înmulţirea aceasta a focurilor verzi stârnea o 
spaimă din ce în ce mai irezistibilă printre războinici! 

— Inimi de iepure ce sunteţi, nu e vorba aci de Djinni! 
Ei nu au niciun amestec într-asta! 

Mau Sanden nu părea a împărtăşi superstiţiile şi frica 
Tuaregilor săi; umbla pe lângă focuri, făcea gesturi mari, 
silindu-se a face pe vecinii lui să-nţeleagă că trebuie să 
fie la mijloc vreo manevră vicleană a Kufarilor, dar nici 
cuvintele lui. Nici atitudinea lui hotărâtă, nu izbuteau să 
potolească panica ce răscolise tabăra. 

Amenokalul simţea, la rândul lui. Cotropindu-l o grijă, 
care creştea tot mai mult. Neîmpărtăşind credinţele 
prosteşti ale tovarăşilor lui, accidentul care se produsese 
îi apărea cu atât mai mult plin de grele ameninţări. Nu se 
mai putea îndoi de primejdia ce pândea primprejur... 

O întrebare grabnică se impunea spiritului său: cine 
aruncase focurile bengale în flăcări? Cine reuşise să 
provoace atât de bine prin Tuaregi o alarmă atât de vie? 

Neliniştea Şeicului-Fantomă creştea cu atât mai mult, 
cu cât vedea că luptătorii săi erau, pentru moment, 
neînstare să se lupte, să opună ο împotriviri serioasă unui 
duşman hotărât. 

— Veniţi-vă în fire! Liniştiţi-vă! Vă jur că nu sunt la 
mijloc Djinii! Nu fiţi suflete de muieri! 

Mau Sanden alerga de la unul la altul. A- cum, cele din 

urmă licăriri verzi se stingeau; nemişcaţi şi tremurând, 
Tuaregii se grupau în umbră, aşteptând, din clipă în clipă, 
să se arate vreun duh din iad, gata să-i chinuiască... 

Chiar şi sentinela pusă de strajă îşi părăsise postul. 

Amenokalul, indignat, se grăbi să-l recheme la datorie: 

— Eşti mai laş decât cel mai puturos şacal, răcni el, 
apucând pe ostaş de guler şi zgâlţâindu-l cu putere. Te-ai 
gândit tu la urmările grozave ale neglijentei tale, dacă 
mehariştilor Kufari le-ar da în gând acum să ne atace? 

Oşteanul nu răspunse. Temură din toate mădularele. 
Ce-i mai păsa lui de Meharişti? Soldaţii din lferuan îi 
păreau lui de-o mie de ori mai puţin de temut decât 
Djinnii ăştia înfricoşători care-şi vesteau prezenţa într-un 
chip atât de neîndoielnic! 

— Suntem pierduţi, Amenokalule! bâlbâi el. Djinnii ne- 
nconjoară din toate părţile! 

Tuaregul voi să se smulgă din mâinile şefului, când 
acesta smuci sabia ce-i atârna de cingătoare; înainte ca 
oşteanul să se fi putut apăra, Mau Sanden roti teribilul 
oţel tăios deasupra capului său şi apoi izbi cu sete pe 
vecinul său, ceva mai sus de ceafă. 

Capul zbură la câţiva paşi şi un şipot de sânge ţâşni din 
trunchiul decapitat... 

Amenokalul îşi şterse sabia de mantaua lui albastră şi 
răcni cu o voce înfricoşătoare: 

— Să vă slujească asta de învăţătură la toţi! Cel dintâi 
care va mai cuteza să vorbească de Djinni va avea 
aceeaşi soartă! 

Un freamăt străbătu grupele de Tuaregi. Atitudinea 
hotărâtă a şefului lor, le impunea la urma urmei. Toate 
privirile lor erau aţintite la cadavrul prăbuşit la câţiva 
paşi... 

— Mareb! tu să te duci să iei locul acestui fricos! Să fii 
cu ochii în patru! O singură clipă să nu-ți slăbească 
atenţia! 

Cel chemat se depărtă de ceată şi se duse să reia 
postul pe care-l ocupase până acum mortul. 


-- i a a 


O sclipire de mulţumire trecu prin ochii Amenokalului 
dar sprâncenele i se încruntară din nou când îşi numără 
luptătorii. 

— Nu sunteţi toţi, declară el... Ce s-a făcut Musa? 

Tuaregii se întoarseră, căutând cu ochii primprejur. Nu- 
şi văzură camaradul care, mai adineauri, le şoptise 
groaznicele poveşti din bătrâni. Folosindu-se de 
zăpăceala ce domnea pe podiş, falsul Tuareg se grăbise 
să se facă nevăzut. 


ον ρα 


CAPITOLUL 9. 
LIBERAREA 


Roger Guibert îşi dase numaidecât seama de reuşita 
deplină a şiretlicului său. Groaza ce intrase în Tuaregi, 
străduinţele zadarnice ce-şi da şeful lor ca să-i liniştească, 
aveau să uşureze nespus încercarea ofițerului. 

După ce zvârlise în flăcări ultimele lui focuri bengale, se 
strecură tiptil spre peşteră. 

În câteva clipe ajunsese la ascunzătoarea naturală. 

Atunci, fără a sta la cumpănă, fără a se mai sinchisi de 
fierberea ce o provocase şi care se prelungea pe lângă 
focurile taberei, el se repezi înăuntru. 

-- Elisabeth?... Unde eşti?... 

Timp de câteva clipe, numai gălăgia şi strigătele 
războinicilor răzbăteau la el din spre tabără, cu toate 
astea privirile pătrunzătoare ale locotenentului desluşiră 
curând, la lumina tremurătoare a unei lămpi de petrol, 
forma neclintită a fetei, ghemuită în chiar locul unde ο 
văzuse mai înainte, când venise să vorbească cu 
Amenokalul. 

Prizoniera, adânc  nedumerită şi turburată de 
incidentele ce se produseseră afară, atât de aproape de 
ea, sta şi aştepta. 

La început crezuse că războinicii petreceau, dar când îl 
văzu pe Mau Sanden năpustindu-se afară, când auzi 
înjurăturile şi răcnetele lui furioase, ce umpleau tabăra, 
înţelese că se întâmplase ceva neaşteptat, alarmant. 

Din locul ei, zărea umbrele fugare ale războinicilor, 
forfotind de colo, colo, speriate. 

Şi iată că, deodată, silueta voinică a unui Tuareg răsare 
în gura peşterii!... 

În primul moment Elisabeth crezu că e Anicnokalul care 
se înapoia şi mâna ei se încleşta din nou, cu şi mai multă 
dârzenie, pe mânerul pumnalului. 

Dar omul care intrase o chema pe nume, îi vorbea în 
franţuzeşte... 

— Cine mă cheamă? îndrăzni ea să întrebe şi inima îi 
bătea să se spargă. 

Prizoniera credea că e la mijloc numai jocul unei 
halucinaţii... recunoscu vocea... Era vocea lui Roger! Cu 
toate astea ea şovăia să. Creadă că e o realitate... Roger 
nu putea fi aci, în mijlocul tâlharilor deşertului. Ea nu 
vedea în faţa ei decât un Tuareg, acelaşi care, mai 
înainte, venise să stea de vorbă cu şeful. 

Totuşi făta îşi aminti repede semnul de înţelegere ce-i 
făcuse adineaori, în taină, ciudatul tâlhar al pustiului, şi. 
Deodată, un nume scump izbucni de pe buzele ei: 

— Roger, tu, în sfârşit! 

— Da, eu sunt, scumpa mea, dar te jur, nu face nicio 
imprudentă! 

înainte chiar ca să-i adreseze Elisabeth altă întrebare, 
falsul Tuareg îi spuse: 

— Repede! trebuie să profităm, să fugim câtă vreme 
paznicii tăi sunt în fierbere, certându-se între ei. O s-o 
tulim spre dreapta, lăsându-ne s-alunecăm în jos, de-a 
lungul pantelor. Pereţii râpei sunt aproape drepţi de 
partea asta dar, fii pe pace, am să fiu acolo şi am să te 
susţin. 

— Şi tata?... Şi Sala?... 

— Nicio grijă pentru εἰ. Au fugit şi sunt în apropiere, 
unde te aşteaptă cu mehariştii mei. E vorba numai să 
ajungem cu bine la ei! 

— Atunci, haidem! Te urmez! 

Fata captivei se luminase acum... Roger era lângă ea. 
Nu se mai temea de nimic. 

Ea sări sprintenă în picioare şi apucă mâna ce i-o 

întindea iubitul. 

— Repede! stărui locotenentul. Să ne grăbim. Mau 
Sanden o să se întoarcă. trebuie până atunci... 

Roger Guibert n-apucă să sfârşească vorba... Urlete 
furioase izbucniră în tabără. Amenokalul şi războinicii 
descoperiseră, în momentul acela, dispariţia falsului Musa 
şi dădeau buzna spre peşteră. 

— Suntem pierduţi! îngână Elisabeth. Ne-au văzut! 

Fata nu se înşelase... Oricât de mult se grăbise 
liberatorul ei, tot nu reuşise să abată până la capăt 
bănuielile tâlharilor pustiei. Dezmeticiţi din emoția lor, 
Tuaregii surprinseseră siluetele celor doi fugari, care se 
desluşeau în gura grotei. 

— Înapoi! Să ne baricadăm în peşteră! Mitraliera! 

Ofiţerul îşi dădu seama, dintr-o aruncătură de ochi, că 
orice încercare de fugă pe platou. Le rămânea, pentru 
moment, tăiată. 

Mau Sanden se apropia, urmat buluc de oamenii lui. 

— Musa e un trădător!  răcnea  Amenokalul... 
Scamatoriile acestui ticălos v-au zăpăcit, v-au prostit, v- 
au luat minţile şi v-au făcut fricoşi ca nişte potăi de 
şacali... Pe el! Săi nu lăsăm să ne scape câinele ăsta! 

Tuaregii se şi năpusteau s-atace refugiul, când, 
deodată, câteva pârâituri izbucniră... 

Doi din războinicii care înaintau, alături de Mau Sanden. 
Se prăbuşiră, atinşi de moarte de gloanţele trimese de 
Roger. 

Locotenentul rămase hotărât să susţină un asediu în 
regulă. Pe iubita lui o făcuse să se puie la adăpost 
îndărătul unei stânci, de care ea se lipi. 

ΕΙ, lungit jos, manevra mitraliera; siluetele Tuaregilor, 
care se desenau desluşit pe cerul limpede, formau nişte 
ţinte lesnicioase. 

Mau Sanden înţelese curând că se expunea în mod 
primejdios: 

— Repede! La pământ! comandă el războinicilor lui. 

Tâlharii deşertului ascultară, lungindu-se jos, dar tot nu 

destul de repede ca unul din tovarăşii lor, atins de un 
plumb în frunte, să nu se rostogolească lângă ei. 

Dar Roger scoase în curând ο exclamaţie înăbuşită de 
ciudă: 

-- Afurisit lucru! Mitraliera s-a oprit, nu ştiu de ce! 

O grindină de gloanţe sosi numai decât, după această 
constatare, şuierând în jurul locului unde se baricadase 
locotenentul. Din fericire, Elisabeth avusese prevederea 
să stingă lampa de petrol care lumina interiorul grotei. 

Tovarăşul ei de primejdie îşi smulsese, cu un gest 
brusc, lithamul, care-i ascundea trăsăturile feţei, şi care 
devenea acum nefolositor. 

— Curaj, scumpa mea. Am să pot rezista până la 
capăt... Oamenii mei nu sunt departe; au auzit desigur 
răpăitul mitralierei şi nu vor întârzia să intervină. 

-- N-avea grijă, Roger, nu mă tem de nimic. 

Fata se apropiase târâş de logodnicul ei, descoperise 
nişte carabine în grămada de prăzi pe care Amenokalul ο 
adăpostise în ascunzătoarea lui şi se simţea gata să ajute 
cu fapta pe inimosul ei logodnic. Acum, ea îşi recăpătase 
toată energia ei obişnuită. Lungită pe jos, cu privirea 
scânteietoare, aştepta la stânga logodnicului ei, gata să 
tragă şi ea din carabina ei. De cum ar zări o umbră 
suspectă. 

Fără-ndoială, pierderile ce suferiseră făcuseră pe 
tâlhari prudenţi, căci se tupilară câteva momente fără să- 
ncerce să se repeadă la asaltul grotei. 

Amenokalul ştia că situaţia celor doi asediați era, acolo 
unde se aflau, minunată. ΕΙ nu ştia de oprirea bruscă a 
mitralierei, aşa că găsea că e mai bine să mai 
zăbovească, pentru moment. Aştepta, cu războinicii lui, 
lipindu-se de-o stâncă feritoare din apropierea imediată a 
intrării peşterii. 

Trecură două mânute... Se auzea, din depărtare, numai 
urletul lugubru al şacalilor şi hienelor. 

Nemişcaţi, cei doi logodnici stăteau pânditori, ciulind 
urechea după cel mai slab zgomot, cu degetul pe 

trăgaciul armei lor. 

In sfârşit Tuaregii, care începuseră a pierde răbdarea, 
hotărâră să atace. La un semn al şefului lor, se repeziră 
din adăposturile lor. 

— Atenţie! strigă Roger. Foc! 

Cele două carabine trosniră odată şi încă odată; patru 
din războinicii care se năpusteau se opriră în loc, loviți în 
plin avânt, şi se prăbuşiră pe stânci, dar ceilalţi se 
apropiau, conduşi de Amenokal; strigăte de război 
asurzitoare răsunau de la intrarea peşterii. 

— Daţi buzna peste câinii ăştia, comanda Mau Sanden, 
dar nu cumva s-o loviți pe prizonieră! Ea e a mea! 

Acum se încingea lupta, pe viată şi pe moarte. Fără să 
le peste de pierderile serioase ce înduraseră, Tuaregii 
păreau hotărâți să isprăvească, odată pentru totdeauna, 
cu inimoşii lor potrivnici. 

Ajunseră la luptă corp la corp. Cotropit de năvălitori, 
ofiţerul apucă arma de ţeavă şi o învârtea în jurul lui, 
folosind-o ca o măciucă. Doi Tuaregi, cu testele crăpate, 
muşcaseră ţărâna. Locotenentul ar fi continuat să ţină 
piept adversarilor, impresionați de eroica lui rezistentă, 
dar Amenokalul se năpusti asupra lui. 

Izbitura fu atât de violentă, că amândoi îşi pierdură 
echilibrul şi căzură pe terenul stâncos al grotei. 

Elisabeth vru să-şi descarce carabina în Mau Sanden, 
să-şi elibereze logodnicul de sălbaticul lui adversar, dar 
cei doi bărbaţi se rostogoleau unul peste altul; ea se 
temea să nu-l nimerească pe Roger... 

Şovăirea asta îi fu fatală. Trei tuaregi se repeziră la ea, 
silindu-se să-i smulgă arma. 

Slobozi câteva Împuşcături dar plumbii se duseră să se 
turtească de pereţii peşterii; tâlharii înşfăcară brutal pe 
fată, care se zbătea cu violentă, şi abătură încolo ţeava 
carabinei. Tuaregii, din nefericire pentru fată, erau prea 
numeroşi; Elisabeth zgâria, muşca pe adversarii ei — în 
zadar, la urma urmei se simţi împinsă până în peretele 
stâncos’ şi pironită de pumnii lor viguroşi. 


E Pi, 


— Roger! Ajutor! strigă ea, pierdută... 

Vai! ofiţerul nu putea, în clipa aceea, să-i sară într- 
ajutor. ΕΙ îşi continua tragica lui luptă, corp la corp, cu 
Tuaregul-Fantomă. 

Şeful bandiţilor pustiei era mlădios ca o şopârlă şi se 
silea să scape din strânsoarea lui, dar Roger se ţinea bine 
şi nu slăbea pe adversar de beregată. Amenokalul 
horcăia, mâna lui nervoasă se căznea s-apuce pumnalul 
ce-l purta înfipt în brâu. 

La un moment dat, Mau Sanden reuşi să apuce arma, o 
ridică în sus cu un gest disperat, ca să-şi lovească 
duşmanul drept în piept, când braţul ofițerului se întinse 
cu iuţeala fulgerului. 

Apucând mâna Tuaregului, începu a i-o răsuci încet. 
Mau Sanden rezista, picături mari de sudoare îi 
broboneau tâmplele. Sub litham, faţa bronzată i se 
contracta groaznic, se încorda să se împotrivească, dar 
durerea lui fu mai tare: biruit, îndoi braţul. 

Acum, Francezul îl stăpânea. Amenokalul simţea că 
potrivnicul reuşea să întoarcă pumnalul spre pieptul lui; 
ţinându-i mâna între degetele de oţel, avea să-l 
constrângă să se lovească el singur. 

Într-o sforţare supremă, Tuaregul încercă încă odată să 
se elibereze. Osteneală zadarnică. Neîndurată, lama lucie 
se apropia de pieptul lui, peste o clipă simţi arma 
zgâriindu-i pielea. 

— Ajutor! strigă el, părăsit de sângele lui rece. 

Tuaregii încercaseră să-i sară într-ajutor dar cei doi 
vrăjmaşi erau aşa de strâns încăieraţi, că se temeau, la 
rândul lor, să nu-l lovească pe Mau Sanden. 

De altfel şi vocea energică a locotenentului răcni 
îndată: 

— Un pas de faceţi şi Amenokalul vostru e mort! 
împlânt pumnalul! 

În acelaşi timp făcu să răsune şuieratul ascuțit, 
semnalul pentru înştiinţarea lui Maurannes. 

Tâlharii,  intimidaţi,  aşteptară sfârşitul acestei 

dramatice lupte corp la corp, în timp ce prizoniera lor se 
zbătea cu deznădejde să le scape din mâini. 

Cu ochii măriţi de groază, Elisabeth se uita şi ea la 
lupta aprigă dintre cei doi bărbaţi puternici. 

Acum, Amenokalul dându-şi seama că e pe deplin în 
puterea duşmanului, nu mai încerca să se împotrivească, 
istovit cum era, când deodată vocea limpede a lui Roger, 
răsună din nou prin grotă: 

— Porunceşte oamenilor tăi să libereze pe fată, altfel 
eşti mort! 

Mau Sanden se codea dar simţi vârful jungherului 
înfundându-i-se mai tare în carne. Spăimântat, biruit, vru 
să dea ordinul, când un glas bărbătesc puternic răsună la 
intrarea peşterii: 

— Sus mâinile, ticăloşilor! 

Elisabeth întoarse repede capul. O exclamaţie de 
bucurie îi scăpă din piept. Recunoscuse vocea tatălui ei!... 

CAPITOLUL 10. 
SFARŞITUL UNUI RENEGAT 


În vreme ce Roger Guibert angaja periculoasa lui 
încercare de salvare, pe platoul pe care Tuaregii îşi 
instalaseră tabăra, nici industriaşul, cu Sala şi cu 
mehariştii pe care ofiţerul îi lăsase la hotarul zonei 
haminadei, nu-şi pierdeau timpul. 

Ascultând de ordinele prevăzătoare ce le dase şeful lor, 
ei executau, un ocol destul de lung şi, ocrotiţi de şirul 
dunelor, ajungeau, fără a fi trezit atenţia tâlharilor 
deşertului, până la regiunea punților unde Mau Sanden îşi 
statornicise bârlogul. 

Lăsând pe trei de ai lor să păzească meharele, soldaţii 
începură să se caţere în sus, pe pante. Trebuiau să se 
strecoare prin stânci, în aşa chip încât să ajungă să 
domine platoul şi să-l ţină sub focul armelor lor. 

O asemenea operaţie nu se executa fără riscuri. În 
unele locuri faleza se înălța, aproape dreaptă; totuşi 
asemenea greutăţi nu, erau în stare să facă pe nişte 
oameni de un curaj neîmblânzit, să dea îndărăt. 

Maurannes şi Sala înaintau în capul grupului. Lămuririle 
lor fuseseră preţioase. 

Agăţându-se de ieşiturile stâncilor şi de crăpăturile 
numeroase care brăzdau pereţii, ei şi urmau urcarea în 
cea mai mare tăcere. 

Când şi când se mai opreau să răsufle puţin, cu feţele 
şi trupurile scăldate în sudoare, apoi, curajoşi, porneau iar 
să urce râpa. 

In sfârşit, după un ceas de asemenea gimnastică 

primejdioasă şi istovitoare, Maurannes şi tovarăşii săi 
izbutiră să ajungă pe o creastă care stăpânea grota în 
care Mau Sanden îşi avea bârlogul. 

Din acest observator natural, mehariştii îmbrăţişau de 
sus cu privirile tabăra tâlharilor pustiei cari, în momentul 
acela, şedeau în jurul focurilor şi păreau a nu bănui 
primejdia care avea să se abată asupra lor. 

Ridicând mâna, industriaşul făcu semn însoţitorilor lui 
să aştepte semnalul şi să dea urmare întocmai ordinelor 
locotenentului. 

Se tupilară dar printre stânci, cu carabinele în mâini, în 
timp ce Sala îşi ducea două degete la buze şi imita 
minunat huhuitul tremurat al huhurezului. 

Ştim care fuseseră urmările acestui semnal şi ce 
turburare aruncase printre Tuaregi, datorită tălmăcirii 
meşteşugite şi viclene ce-i dase falsul Musa. 

Se iviră apoi luminile verzi ale focurilor, bengale, 
punând la grea încercare răbdarea voinicilor meharişti. 
Erau grăbiţi să se arunce în luptă, lângă şeful lor, şi să 
tragă folos de neorânduiala ce se stârnise printre Tuaregi, 
spăimântaţi de gândul că interveniseră Djinnii, dar 
Maurannes se sili să potolească nerăbdarea prea 
aprinşilor lui tovarăşi... Roger nu poruncise oare anume, 
ca să nu se intervină decât numai după semnalul său? 

Tortura sufletească a industriaşului şi a bravilor lui 
tovarăşi nu se sfârşise; stăpânirea lor de sine avea să mai 
fie pusă la grele încercări. 

Sosirea ofițerului la grota unde Elisabeth era ţinută 
prizonieră, apoi atacul Tuaregilor, împuşcăturile ce se 
înteţiseră la intrarea peşterii, erau atâtea motive violente 
care aţâţau pe soldaţi să s-arunce la atac... 

În sfârşit chipurile; li se luminară de bucurie când, în 
mijlocul  gălăgiei de pe platou, răsună faimoasa 
şuierătură. Ofiţerul lor, care lupta cu îndârjire împotriva 
Amenokalului, se hotăra, în fine, să-şi cheme oamenii. 

Atâta le trebui mehariştilor ca să dea buzna şi să se 
lase să alunece de-a lungul stâncilor, cu o îndemânare de 

maimuțe. 

În puţine clipe ajunseră jos pe platou şi în apropierea 
grotei. 

Cu carabina în mână, alergau înaintea tuturor 
Maurannes şi Sala. 

În gura grotei, industriaşul îşi dădu seama, dintr-o 
singură aruncătură de ochi, de situaţie. 

Tuaregii se  îngrămădiseră în interiorul grotei, 
înconjurau pe Elisabeth şi se sileau să-i înfrângă 
rezistenta. Cât despre Roger, el continua să ţină 
voiniceşte sub puterea lui, pe Mau Sanden, în fundul 
refugiului. 

Maurannes se grăbi să intervină 

— Sus mâinile, ticăloşilor! porunci el. 

Ca pocniţi în cap de un duşman nevăzut, Tuaregii se 
întoarseră în loc: strigăte de uimire, de spaimă, le 
scăpară. Când constatară că adversarii lor neprevăzuţi 
profitaseră de zăpăceala ce domnea în grupa lor, ca să 
ocupe platoul. 

Acum, nemişcaţi, mehariştii se aliniau în tăcere, luând 
la ochi cu armele pe potrivnicii lor, gata să tragă la primul 
comandament şi tăindu-le orice retragere. 

— Haide, predaţi-vă! repetă Maurannes. Vedeţi bine că 
orice împotrivire ar fi zadarnică! 

Tâlharii pustiei înţeleseră numaidecât situaţia proastă, 
fără nădejde, în care se aflau. 

Mehariştii continuau să-i ţină sub ţevile carabinelor 
întinse. 

— Elisabeth, poţi înainta! Dacă le vine-n gând, să te- 
atingă măcar, vai de ei! 

Cei trei Tuaregi, care ţineau vârtos fata, se depărtară 
de frica amenințării noilor veniţi, aşa că Elisabeth putu, 
fără nicio împotrivire, să alerge la industriaş: 

— Oh, tăticule, iată-mă, în sfârşit, salvată.. Dar să-l 
ajutăm mai repede pe Roger! 

Elisabeth se gândise numaidecât la ofiţer, a cărui 
crâncenă luptă corp la corp, o urmărise cu inima strânsă 

în timpul propriei sale zbateri în mâinile zbirilor ei. 

Vocea locotenentului răsună, s-o liniştească 

— N-avea grijă! ÎI ţiu ca în menghine pe bandit! De 
scăpat nu ne mai scapă el, de acum! 

Mau Sanden, într-adevăr, nu mai mişca. Apariţia 
mehariştilor părea să-l fi înlemnit. Vârful pumnalului îl 
simţea mereu apăsat pe piept. 

O expresie de ură sălbatică, făcea să-i scânteieze 
privirile întunecate. 

Nu se mai putea îndoi: de data asta, pedeapsa îi era 
aproape. Nu mai era chip să scape, mehariştii care-l 
hărţuiseră de-atâta vreme, ca pe-o fiară sălbatică, îl 
aveau acum în mână. 

— Voi vedeţi de dezarmaţi pe ticăloşii ăştia, eu, în 
vremea asta, văd de amicul nostru Fantomă, Strigoi, 
Stafie sau cum îi mai zice. Lăsaţi-l în seama mea; de sub 
pumnul meu nu se mai mişcă! 

Mehariştii n-avură nicio greutate să reducă la neputinţă 
pe Tuaregi. Apucaţi, pe neaşteptate, de fulgerătoarea 
intervenţie a noilor sosiți, şi cum nu aveau deloc poftă să 
fie măcelăriți, ei aruncară armele şi se duceau să se 
grupeze în coltul unde li se porunci să se strângă. 

Totuşi, oamenii lui Roger se grăbiră să le lege bine 
mâinile şi picioarele, punându-i în neputinţă deplină să 
mai facă vreun rău. 

— De data asta n-ai să te mai întorci cu mâna goală la 
lferuan! exclamă Maurannes, venind lângă ofiţer. Dar să- 
ti ajut şi eu să ţii pe banditul acesta! 

— Nu-i nevoie!... Să se ridice şi să răspundă la 
interogatoriul nostru! 

Locotenentul, liberat acum prin intervenţia oamenilor 
lui, îşi descleştă mâinile de pe Mau Sanden şi se înfipse în 
fata lui. 

— Hai, scoală! comandă el prizonierului său. 

Amenokalul, înfrânt, se supuse. 

Atunci, cu un gest brusc, ofiţerul întinse mâna şi-i 
smulse lithamul care-i ascunse fata. 

O întreită exclamaţie izbucni în clipa aceea. Elisabeth, 
care se apropiase de tatăl şi de logodnicul ei, se uita cu 
uimire la fata Şeicului-Fantomă, luminată acum de 
flăcările jucăuşe ale făcliilor pe care le aprinseseră 
meharştii. 

— Dar nu-i un Tuareg! exclamă fata. E un European! 

Elisabeth nu se înşela de fel... Era într-adevăr mutra 
unui alb ce se înfăţişa vederii lor. Faţa lui Mau Sanden n- 
avea nimic comun cele ale Tuaregilor lui, toţi nomazi de 
rasă pură. 

Unul din  meharişii lui Roger, cum zări mutra 
contractată a şefului tâlharilor deşertului, holbă ochii, 
făcu un pas înainte şi întinse mâna spre el. 

— Eu cunoaşte pe el, sidi locotenent! El Barnwet este... 
ΕΙ legionar dezertor... Luptat alta dat alatur cu noi! 

— Ei, da, sunt Barnwet, legionarul! declară prizonierul. 
Dar nu vă foloseşte la nimic că aţi aflat, căci, deşi m-aţi 
învins, n-o să mă aveţi! 

Şi, mai înainte chiar ca vecinii lui să-i poată preveni 
gestul, Amenokalul duse un deget la buze... 

Avea la inelar un inel cu o piatră înaltă... 

— Opriţi-l! exclamă ofiţerul, repezindu-se la Mau 
Sanden şi silindu-se să-i abată braţul. Vrea să se 
otrăvească! 

Industriaşul οἱ  meharistul care-l recunoscuse, se 
repeziră şi ei la şeful bandei, dar acesta clătină ironia din 
cap: 

— Prea târziu! V-aţi trezit prea târziu! n-o să mă aveţi 
viu! Otrava ascunsă în căsuţa pietrii nu iartă niciodată. N- 
o să aduceţi decât un cadavru la postul Iferuan. 

Barnwet îşi încrucişă braţele şi aştepta, privindu-şi 
dispreţuitor adversarii. 

— M-ai învins, locotenente! Dar v-am dat mult de furcă; 
e multă vreme de când v-aţi aruncat în urmărirea mea. 
Devenisem omul care e pretutindeni şi nicăieri, omul 
temut οἱ cu neputinţă de prins, Şeicul-Fantomă... făptura 
supranaturală care sfidează toate urmăririle şi-şi bate joc 

de toate amenințările. 

Prizonierul se opri câteva clipe, o paloare din ce' în ce 
mai mare îi cuprindea chipul, buzele se contractară amar, 
dar se stăpâni repede şi se sili să zâmbească pentru a 
înfrunta pe adversarii învingători care se îngrămădeau în 
jurul lui. 

— Cutezanţa mea νᾶ uimea... Ştiaţi că toţi Amenokalii 
ținutului se supuseseră şi nu vă da prin gând că lithamul, 
ce-mi ferea fata, ascundea fata unui dezertor... Căci, e 
adevărat, am dezertat... 

„Am fugit spre pustiu, împins de dorinţa de a trăi liber, 
de a comanda la rândul meu! împrejurările mi-au dat 
prilejul să salvez pe linul din oamenii unui trib nomad, 
care era pe moarte... M-au considerat atunci ca pe un om 
atotputernic, ca pe un vrăjitor... 

„După o vreme oarecare, ajunsese să înlocuiesc pe 
Amenokalul lor, ucis într-o luptă. 

„Am dezlănţuit atunci un şir de expediţii aducătoare de 
câştig, de iureş de pradă, de atacuri de sate şi de 
caravane prin nisipuri, adesea şi de urmăriri din partea 
voastră dar totdeauna reuşeam să mă pun la adăpost, la 
loc sigur... 

„Întinderile acestea pustii nu mai avură în curând 
pentru mine nicio taină... Şi, cine ştie, aş mai fi continuat 
poate încă mult timp să vă înfrunt, dacă nu se găsea în 
calea mea femeia asta!... 

Rostind aceste cuvinte, dezertorul renegat întinse 
mâna arătând spre Elisabeth, care sta nemişcată, la doi 
paşi de el, adânc impresionată... 

„Ochii ei frumoşi m-au vrăjit, reluă aventurierul pustiei, 
ei m-au făcut să-mi uit de orice prudentă. In împrejurări 
obişnuite aş fi plecat departe, mult spre sud! Dar aşa, am 
preferat să mă refugiez în grota asta, care forma una din 
ascunzătorile numeroase ce mi le-am pregătit în partea 
locului. Prezenta lângă mine a acestei tinere m-a făcut să 
uit ameninţarea pe care adversarul o ţinea acum 
necontenit atârnată peste capul meu. 

„M-am simţit fermecat de cum mi-au căzut ochii pe d- 
ta, domnişoară. Ar fi trebuit să mă feresc, să plec cât mai 
curând, să fug de vraja fatală... N-am mai avut curajul şi 
tocmai asta m-a pierdut... 

„Mai apoi, m-ai ameninţat că ai să te omori dacă întind 
o mână spre d-ta... Eu nu am căutat măcar să-ti iau 
pumnalul pe care ai reuşit să pui mâna pe-aici. Ai făcut 
din mine alt om... Inş Allah! Când lupul devine miel, 
plăteşte cu pielea! 

Renegatul nu mai rosti niciun cuvânt. 

Elisabeth, în ciuda silei ce-i inspira banditul, nu se 
putea opri să nu se simtă impresionată de cuvintele lui. 

Privirile întunecate ale dezertorului, mai stăruiau 
asupra ei cu o expresie greu de definit. Ai fi spus că voia 
să ducă cu el viziunea graţiei ei, ca un talisman în 
fioroasa împărăție a întunericului şi a morţii... 

Lângă omul închinat morţii, ofiţerul şi Maurannes 
stăteau tăcuţi, neîncercând să-l întrerupă. Îşi dădeau 
seama că omul acesta făcea în momentele acelea o 
uriaşă sforţare ca să domine suferinţele teribile ce-i 
pricinuiau înfricoşătoarele efecte ale otrăvii... 

şi, subit, tâlharul bătu aerul cu braţele; se prăbuşi pe 
spate ca un stejar mare, trăsnit, şi căzu în braţele celor 
doi meharişti care aşteptau îndărătul lui, tăcuţi. 

O repede cercetare permise îndată locotenentului să 
constate că nu mai avea lângă el decât un cadavru. 
Moartea neîndurată îşi îndeplinise opera! 

Timp de câteva clipe, o impresionantă tăcere stăpâni 
peştera, atât privirile Tuaregilor prizonieri, cât şi cele ale 
învingătorilor lor, nu se mai dezlipeau de acest corp 
împietrit pe veci. 

Tuaregii simțeau plutind deasupra lor Demonul 
înfrângerii şi toţi rămâneau încredinţaţi că această 
intervenţie fulgerătoare a vrăjmaşilor lor era un făcut al 
Djinnilor. Numai Duhurile rele le-au putut ajuta să răsar? 
aşa din senin şi să cadă năprasnic asupra lor. 

Vocea energică a locotenentului rupse în sfârşit tăcerea 


πως μπα 


care ameninţa să se mai prelungească: 

— Să luaţi şi să duceţi cadavrul acestui om la postul 
lferuan οἱ o să împărţiţi între voi premiul pus pentru 
prinderea lui, viu sau mort! 

Un murmur de aprobare întâmpină declaraţia aceasta a 
locotenentului; fireşte, mehariştii erau încântați să capete 
o bună răsplată. 

— Nici nu mai e nevoie să-ţi spun că nici tu n-ai să ἢ 
uitat! declară Roger, întorcându-se spre Sala. Fără 
deşteptăciunea, îndemânarea, curajul şi devotamentul 
tău, n-am Π reuşit, fireşte, să-i prindem pe toţi în plasa 
noastră! 

Şaambi-ul avu un zâmbet larg. De bucurie... Acum nu 
mai îi era frică de Djinni şi mângâia drăgăstos carabina pe 
care i-o luase Amenokalului mort. 

— Ei, şi acum la drum, băieţi! comandă ofiţerul; ducem 
cu noi şi pe Tuaregii căzuţi cu prilejul atacului grotei... 

„Meharele acestor bandiți au să ne permită să-i 
transportăm pe toţi, împreună eu prizonierii. 

Peste o jumătate de oră, tâlharii deşertului, încercuiți 
de mehariştii armaţi, părăseau podişul călări pe meharele 
lor. După puţin timp ajunseră la locul, nu prea îndepărtat, 
unde soldaţii îşi lăsaseră cămilele lor. 

Cele două grupe se uniră şi sub cerul înstelat, reluară 
drumul lferuanului. 

Logodnicii călăreau, alături unul de altul, în nasul lin şi 
legănat al meharelor lor... Maurannes urma ceva mai 
înapoia lor, încântat de fericita întorsătură a acestei 
aventuri care ar fi putut avea un sfârşit din cele mai 
tragice. 

— Ei, de-acum, scumpa mea Elisabeth, sper că vei fi 
mai prudentă! 

— La ce oare? întâmpină zâmbindu-i luminos faţa... De 
data asta n-ai terminat definitiv cu Şeicul-Fantomă şi cu 
ameninţarea sub: are ţinea aceste vaste întinderi... Şi, 
pentru: a visul de groază s-a sfârşit, noi doi peste câteva 
săptămâni... 

— O, atunci visul frumos να începe! completă 
locotenentul, învăluindu-şi logodnica radioasă într-o lungă 
privire, în care se citea toată dragostea lui şi toată 
adânca lui duioşie... 


---- SFÂRŞIT ---- 

